85.

На основу члана 48. Статута општине Ћићевац („Службени лист општине Ћићевац“, број 17/13-пречишћен текст, 22/13 и 10/15), Комисија за прописе и административно-мандатна питања Скупштине општине Ћићевац утврдила је пречишћен текст Одлуке о оснивању Јавног комунално-стамбеног предузећа „Развитак“ Ћићевац.

Пречишћен текст Одлуке о оснивању Јавног комунално-стамбеног предузећа „Развитак“ Ћићевац обухвата:

1. Одлуку о оснивању Јавног комунално-стамбеног предузећа „Развитак“ Ћићевац (ПРЕЧИШЋЕН ТЕКСТ) („Сл. лист општине Ћићевац“, бр. 2/2017)
2. Одлуку о измени Одлуке о оснивању Јавног комунално-стамбеног предузећа „Развитак“ Ћићевац (Сл. лист општине Ћићевац“, бр. 9/2017)

ОДЛУКА

О ОСНИВАЊУ ЈАВНОГ КОМУНАЛНО-СТАМБЕНОГ ПРЕДУЗЕЋА

„РАЗВИТАК“ ЋИЋЕВАЦ

(ПРЕЧИШЋЕН ТЕКСТ)

Назив и седиште оснивача

Члан 1.

Комунална радна организација „Развитак“, Ћићевац, оснива се као Јавно комунално-стамбено предузеће „Развитак“ Ћићевац (у даљем тексту: Јавно предузеће).

Оснивач Јавног предузећа је општина Ћићевац, Улица Карађорђева бр. 106, матични број 07174969.

Права оснивача остварује Скупштина општине Ћићевац.

Правни статус Јавног предузећа

Члан 2.

Јавно предузеће има статус правног лица, са правима, обавезама и одговорностима утврђеним законом.

Јавно предузеће у правном промету са трећим лицима има сва овлашћења и иступа у своје име и за свој рачун.

Одговорност за обавезе Јавног предузећа

Члан 3.

Јавно предузеће за своје обавезе одговара целокупном својом имовином.

Оснивач не одговара за обавезе Јавног предузећа, осим у случајевима прописаним законом.

Оснивач је дужан да обезбеди да се делатност од општег интереса обавља у континуитету.

Пословно име и седиште Јавног предузећа

Члан 4.

Јавно предузеће послује под пословним именом Јавно комунално-стамбено предузеће „Развитак“ Ћићевац, са потпуном одговорношћу.

Скраћено пословно име је ЈКСП „Развитак“ Ћићевац.

О промени пословног имена одлучује Надзорни одбор Јавног предузећа, уз сагласност оснивача.

Седиште Јавног предузећа је у Ћићевцу, Светог Саве бр. 2.

Печат и штамбиљ Јавног предузећа

Члан 5.

Јавно предузеће поседује свој печат и штамбиљ са исписаним текстом на српском језику и ћириличним писмом.

Печат је округлог облика и садржи пуно пословно име и седиште Јавног предузећа.

Штамбиљ је правоугаоног облика и садржи пуно пословно име, седиште Јавног предузећа и место за датум и број.

Упис Јавног предузећа у регистар

Члан 6.

Јавно предузеће се за обављање своје делатности од општег интереса, утврђене овом одлуком, уписује у регистар у складу са законом којим се уређује правни положај привредних друштава и поступак регистрације, у складу са законом.

Унутрашња организација Јавног предузећа

Члан 7.

Јавно предузеће послује као јединствена радна целина.

Актом директора Јавног предузећа, уређује се унутрашња организација и систематизација послова и радних задатака.

Претежна делатност Јавног предузећа

Члан 8.

Претежна делатност Јавног предузећа је:

* 3811 скупљање отпада који није опасан

осим наведене претежне делатности, Јавно предузеће ће се бавити и другим делатностима, као што су:

* 0119 гајење цвећа, резаног цвећа и пупољака
* 0130 гајење садног материјала, делатност расадника
* 0210 гајење шума и остале шумарске делатности
* 0812 експлоатација шљунка, песка, глине и каолина
* 2369 производња осталих производа од бетона, гипса и цемента
* 3522 дистрибуција гасовитих горива гасоводом
* 3530 снабдевање паром и климатизација
* 3600 скупљање, пречишћавање и дистрибуција воде
* 3700 уклањање отпадних вода
* 3821 третман и одлагање отпада који није опасан
* 3831 демонтажа олупина
* 3832 поновна употреба разврстаних материјала
* 4291 изградња хидротехничких објеката
* 4321 постављање електричних инсталација
* 4322 постављање водоводних, канализационих, грејних и климатизационих система
* 4329 остали инсталациони радови у грађевинарству
* 4334 бојење и застакљивање
* 4399 остали непоменути специфични грађевински радови
* 4530 трговина деловима и прибором за моторна возила
* 4622 трговина на велико цвећем и садницама
* 4673 трговина на велико дрветом, грађевинским материјалом и санитарном опремом
* 4674 трговина на велико металном робом, инсталационим материјалима, опремом и прибором за грејање
* 4677 трговина на велико отпацима и остацима
* 4711 трговина на мало у неспецијализованим продавницама претежно храном, пићима и дуваном
* 4752 трговина на мало металном робом, бојама и стаклом у специјализованим продавницама
* 4762 трговина на мало новинама и канцеларијским материјалом у специјализованим продавницама
* 4778 остала трговина на мало новим производима у специјализованим продавницама
* 4779 трговина на мало половном робом у продавницама
* 4789 трговина на мало осталом робом на тезгама и пијацама
* 5221 услужне делатности у копненом саобраћају
* 5610 делатности ресторана и покретних угоститељских објеката
* 5911 производња кинематографских дела, аудио-визуелних производа и телевизијског програма
* 5912 делатности које следе након фазе снимања у производњи кинематографских дела и телевизијског програма
* 5913 дистрибуција кинематографских дела, аудио-визуелних дела и телевизијског програма
* 6201 рачунарско програмирање
* 6312 ВЕБ портали
* 6820 изнајмљивање властитих или изнајмљених некретнина и управљање њима
* 6832 управљање некретнинама за накнаду
* 7022 консултантске активности у вези са пословањем и осталим управљањем
* 7311 делатност рекламних агенција
* 7320 истраживање тржишта и испитивање јавног мњења
* 7990 остале услуге резервације и делатности повезане с њима
* 8110 услуге одржавања објеката
* 8130 услуге уређења и одржавања околине
* 8211 комбиноване канцеларијско-административне услуге
* 8230 организовање састанака и сајмова
* 8299 остале услужне активности подршке пословању
* 9321 делатност забавних и тематских паркова
* 9603 погребне и сродне делатности.

Јавно предузеће може без уписа у регистар да врши и друге делатности које служе обављању претежне делатности, уколико за те делатности испуњава услове предвиђене законом.

О промени делатности Јавног предузећа, као и о обављању других делатности које служе обављању претежне делатности, одлучује Надзорни одбор, уз сагласност оснивача, у складу са законом.

Члан 9.

Јавно предузеће може, уз претходну сагласност Скупштине општине, основати друштво капитала за обављање делатности од општег интереса из члана 8. ове одлуке, као и друштво капитала за обављање делатности која није делатност од општег интереса, у складу са Законом о привредним друштвима.

Јавно предузеће може улагати капитал у већ основана друштва капитала, уз претходну сагласност Скупштине општине.

Права, обавезе и одговорности оснивача према Јавном предузећу

и Јавног предузећа према оснивачу

Члан 10.

По основу учешћа у основном капиталу Јавног предузећа, општина, као оснивач има следећа права:

- право управљања Јавним предузећем на начин утврђен Статутом Јавног предузећа;

- право на учешће у расподели добити Јавног предузећа;

- право да буду информисани о пословању Јавног предузећа;

- право да учествују у расподели ликвидационе или стечајне масе, након престанка

Јавног предузећа стечајем или ликвидацијом, а по измирењу обавеза и

- друга права у складу са законом.

Члан 11.

Јавно предузеће је дужно да делатност од општег интереса за коју је основано обавља на начин којим се обезбеђује стално, континуирано и квалитетно пружање услуга крајњим корисницима, као и да предузима мере и активности за редовно одржавање и несметано функционисање постројења и других објеката неопходних за обављање своје делатности, у складу са законима и другим прописима којима се уређују услови обављања делатности од општег интереса због које је основано.

Члан 12.

Ради обезбеђивања заштите општег интереса Јавног предузећа, Скупштина општине даје сагласност на:

1. статут;
2. давање гаранција, авала, јемстава, залога и других средстава обезбеђења за послове који нису из оквира делатности од општег интереса;
3. тарифу (одлуку о ценама, тарифни систем и др.) осим ако другим законом није предвиђено да ту сагласност даје други државни орган;
4. располагање (прибављање и отуђење) средствима у јавној својини која су пренета у својину Јавног предузећа, велике вредности, која је у непосредној функцији обављања делатности од општег интереса, утврђених оснивачким актом;
5. акт о општим условима за испоруку производа и услуга;
6. улагање капитала;
7. статусне промене;
8. акт о процени вредности капитала, као и на програм и одлуку о својинској трансформацији;
9. акт о унутрашњој организацији и систематизацији радних места;
10. друге одлуке, у складу са законом којим се одређује обављање делатности од општег интереса и оснивачким актом.

Члан 13.

У случају поремећаја у пословању Јавног предузећа, Скупштина општине предузеће мере којима ће обезбедити услове за несметано обављање делатности од општег интереса, осим ако је оснивачким актом и законом којим се одређује делатност од општег интереса другачије одређено, а нарочито:

- промену унутрашње организације Јавног предузећа,

- разрешење органа које именује и именовање привремених органа

- ограничење у погледу права располагања појединим средствима у јавној својини

- друге мере одређене законом којим се одређују делатности од општег интереса и оснивачким актом.

Уколико поремећај у пословању Јавног предузећа доведе до угрожавања живота и здравља људи или имовине, а Скупштина општине не предузме благовремено мере из става 1. овог члана, те мере предузима Влада.

За време ратног стања или непосредне ратне опасности, у складу са одлуком Владе, Скупштина општине може у Јавном предузећу утврдити организацију за извршавање послова од стратешког значаја за општину.

Планови и програми Јавног предузећа

Члан 14.

Унапређење рада и развоја Јавног предузећа заснива се на дугорочном и средњорочном плану рада и развоја, који доноси Надзорни одбор.

Плановима рада из става 1. ове одлуке, утврђују се пословна политика и развој Јавног предузећа, одређују се непосредни задаци и утврђују средства и мере за њихово извршавање.

Планови и програми рада Јавног предузећа морају се заснивати на законима којима се уређују одређени односи у делатностима којима се бави Јавно предузеће.

Члан 15.

Планови и програми Јавног предузећа су:

* годишњи програм пословања
* средњорочни план пословне стратегије и развоја
* дугорочни план пословне стратегије и развоја.

За сваку календарску годину Јавно предузеће доноси годишњи програм пословања и доставља га оснивачу најкасније до 1. децембра текуће године за наредну годину ради давања сагласности. Саставни део годишњег програма пословања су финансијски план и посебан програм. Посебан програм Јавно предузеће предлаже када користи или ће користити средства из буџета (субвенције, гаранције или друга средства). Посебан програм садржи намену и динамику коришћења средстава.

Годишњи програм пословања садржи, нарочито:

1. планиране изворе прихода и позиције расхода по наменама;
2. планиране набавке;
3. план инвестиција;
4. планирани начин расподеле добити, односно планирани начин покрића губитка;
5. елементе за целовито сагледавање цена производа и услуга;
6. план зарада и запошљавања;
7. критеријуме за коришћење средстава за помоћ, спортске активности, пропаганду и репрезентацију.

Измене и допуне годишњег програма пословања могу се вршити искључиво из стратешких и општих интереса или уколико се битно промене околности у којима Јавно предузеће послује. Сагласност на измене и допуне годишњег програма пословања се не може дати ако Јавно предузеће изменама и допунама предлаже повећање средстава за одређене намене, а која је већ утрошило у висини која превазилази висину средстава за те намене из усвојеног годишњег програма пословања.

За сваку календарску годину Влада ближе утврђује елементе годишњег програма пословања.

Дугорочни и средњорочни план пословне стратегије и развоја сматрају се донетим када на њих сагласност да Скупштина општине.

Члан 15а

Јавно предузеће доставља Општинском већу тромесечне извештаје о реализацији годишњег програма пословања.

Извештај из става 1. овог члана Општинском већу се доставља у року од 30 дана од дана истека тромесечја.

На основу извештаја из става 1. овог члана Општинско веће сачињава и доставља информацију надлежном министарству о степену усклађености планираних и реализованих активности.

Поред информације из става 3. овог члана, Општинско веће једном годишње доставља надлежном министарству анализу пословања Јавног предузећа са предузетим мерама за отклањање поремећаја у пословању Јавног предузећа. Анализа се доставља у року од 60 дана од дана завршетка календарске године.

Члан 15б

Јавно предузеће мора имати извршену ревизију финансијских извештаја од стране овлашћеног ревизора.

Финансијски извештај са извештајем овлашћеног ревизора Јавно предузеће доставља Општинском већу, ради информисања.

Члан 15в

Јавно предузеће је дужно да пре исплате зарада овери образац за контролу обрачуна исплате зарада.

Уколико Јавно предузеће не спроводи годишњи програм пословања у делу који се односи на зараде или запошљавање, надлежни орган локалне самоуправе неће извршити оверу образаца за контролу обрачуна и исплате зарада.

Члан 16.

Јавно предузеће послује по тржишним условима, у складу са законом.

Члан 17.

У обављању своје претежне делатности, Јавно предузеће своје производе и услуге може испоручивати, односно пружати и корисницима са територије других општина и градова, под условом да се ни на који начин не угрожава стално, континуирано и квалитетно снабдевање крајњих корисника са територије општине Ћићевац.

Испоруку производа и пружање услуга из става 1. овог члана Јавно предузеће обавља у складу са посебно закљученим уговорима.

Стицање прихода, расподела добити,

покриће губитака и сношење ризика

Члан 18.

Јавно предузеће у обављању својих делатности, стиче и прибавља средства из следећих извора:

* продајом производа и услуга
* из кредита
* из донација и поклона
* из буџета оснивача
* из осталих извора у складу са законом.

Члан 18а

Добит Јавног предузећа утврђује се и распоређује у складу са законом, другим прописом који уређује расподелу добити и покриће губитка, Статутом, програмом пословања и годишњим финансијским извештајем Јавног предузећа.

Одлуку о расподели добити доноси Надзорни одбор Јавног предузећа, уз сагласност Скупштине општине.

Јавно предузеће је дужно да део остварене добити уплати у буџет општине, по завршном рачуну за претходну годину.

Висина и рок, односно динамика уплате средстава добити из става 3. овог члана утврђује се Одлуком о буџету општине.

Члан 19.

Одлуку о покрићу губитка доноси Надзорни одбор уз сагласност оснивача.

Надзорни одбор Јавног предузећа дужан је да обавести оснивача о губитку Јавног предузећа, као и о мерама које намерава да предузме ради покрића губитка и спречавања да се губитак понови, односно увећа.

Члан 20.

Ризик ефеката обављања делатности Јавног предузећа сноси Јавно предузеће.

Ако Јавно предузеће није у стању да из сопствених средстава отклони негативне ефекте ризика, оснивач ће предузети одговарајуће мере ради обезбеђења услова за обављање делатности Јавног предузећа.

Услови и начин задужења Јавног предузећа

Члан 21.

Јавно предузеће се може задужити под условима и на начин предвиђен законом и програмом пословања Јавног предузећа.

Задужење се сматра располагањем имовином Јавног предузећа.

Одлуку о задужењу Јавног предузећа код пословних банака, фондова и других финансијских организација, доноси Надзорни одбор уз сагласност Општинског већа.

Заступање Јавног предузећа

Члан 22.

Јавно предузеће заступа директор у складу са законом.

Директор може да, у оквиру својих овлашћења, овласти друго лице да предузима радње из његове надлежности, а нарочито да заступа Јавно предузеће пред свим надлежним органима у складу са законом.

Износ основног капитала

Члан 23.

Јавно предузеће са свим својим средствима, правима и обавезама има сва овлашћења у правном промету са трећим лицима.

Основни капитал Јавног предузећа износи 60.940,95 динара.

Укупан уписани новчани део основног капитала износи 60.940,95 динара (словима: шездесетхиљададеветсточетрдесетдинара и 95/100).

Укупан уплаћени новчани део основног капитала износи 60.940,95 динара (словима: шездесетхиљададеветсточетрдесетдинара и 95/100).

Основни капитал из става 2. овог члана је удео оснивача, као јединог члана са 100% учешћа у основном капиталу Јавног предузећа.

Вредност неновчаног капитала Јавног предузећа износи 8.233.430,01 динара (осаммилионадвестотридесеттрихиљадечетристотридесетдинара и 01/100), утврђен на основу извештаја о процени основних средстава.

Органи Јавног предузећа

Члан 24.

Органи предузећа су:

1) Надзорни одбор

2) директор.

Надзорни одбор

Члан 25.

Надзорни одбор Јавног предузећа има три члана, од којих је један председник.

Председника и чланове Надзорног одбора Јавног предузећа, од којих је један члан из реда запослених, именује Скупштина општине, на период од четири године, под условима, на начин и по поступку утврђеним законом, статутом општине и овом одлуком.

Члан Надзорног одбора из реда запослених предлаже се на начин и по поступку који је утврђен Статутом Јавног предузећа.

Члан 26.

(Брисан)

Члан 27.

На услове за именовање и престанак мандата председника и чланова Надзорног одбора примењују се одредбе закона којим се уређује положај јавних предузећа.

Члан 28.

Надзорни одбор:

1. доноси дугорочни и средњорочни план пословне стратегије и развоја и одговоран је за њихово спровођење;
2. доноси годишњи програм пословања, усклађен са дугорочним и средњорочним планом пословне стратегије и развоја из тачке 1. овог члана;
3. усваја извештај о степену реализације годишњег програма пословања;
4. усваја тромесечни извештај о степену усклађености планираних и реализованих активности;
5. усваја финансијске извештаје;
6. надзире рад директора;
7. доноси статут;
8. доноси одлуку о давању гаранција, авала, јемстава, залога и других средстава обезбеђења који нису из оквира делатности од општег интереса;
9. доноси одлуку о висини цена услуга или производа;
10. доноси одлуку о располагању (прибављању и отуђењу) средствима у јавној својини која су пренета у својину Јавног предузећа, која је у непосредној функцији обављања делатности од општег интереса, у складу са законом и овом одлуком;
11. доноси одлуку о задуживању Јавног предузећа;
12. одлучује о улагању капитала у већ основана друштва капитала;
13. одлучује о статусним променама уз претходну сагласност Скупштине општине, оснивању других правних субјеката и улагању капитала;
14. доноси одлуку о расподели добити, односно начину покрића губитка;
15. закључује уговор о раду са директором, у складу са законом којим се уређују радни односи;
16. врши друге послове у складу са законом и статутом.

Надзорни одбор не може пренети право одлучивања о питањима из своје надлежности на директора или друго лице у предузећу.

Члан 29.

Председник и чланови Надзорног одбора имају право на одговарајућу накнаду за рад у Надзорном одбору.

Критеријуме и мерила за утврђивање накнаде из става 1. овог члана одређује Влада.

Директор

Члан 30.

Директора Јавног предузећа именује Скупштина општине на период од четири године, а на основу спроведеног јавног конкурса.

Директор Јавног предузећа заснива радни однос на одређено време.

Директор је функционер који обавља јавну функцију.

Директор не може имати заменика.

Поступак за именовање и разрешење директора врши се у складу са законом.

Члан 31.

Директор:

1. представља и заступа Јавно предузеће;
2. организује и руководи процесом рада;
3. води пословање Јавног предузећа;
4. одговара за законитост рада;
5. предлаже дугорочни и средњорочни план пословне стратегије и развоја и одговоран је за њихово спровођење;
6. предлаже годишњи програм пословања и одговоран је за његово спровођење;
7. предлаже финансијске извештаје;
8. извршаве одлуке Надзорног одбора;
9. бира извршне директоре;
10. бира представнике Јавног предузећа у скупштини друштва капитала чији је једини власник јавно предузеће, по претходно прибављеној сагласности Општинског већа
11. закључује уговоре о раду са извршним директорима, у складу са законом којим се уређују радни односи;
12. доноси акт о систематизицији;
13. одлучује о појединачним правима, обавезама и одговорностима запослених у складу са законом, колективним уговором и Статутом;
14. доноси план набавки за текућу годину;
15. доноси одлуку о поступцима јавних набавки и набавки на које се не примењује Закон о јавним набавкама;
16. врши друге послове одређене законом, оснивачким актом и статутом Јавног предузећа.

На услове за именовање и престанак мандата директора примењују се одредбе закона којим се уређује положај јавних предузећа.

Статутом Јавног предузећа могу бити одређени и други услови које лице мора да испуни да би било именовано за директора.

Члан 32.

Директор има право на зараду, а може имати право и на стимулацију.

Влада ће подзаконским актом одредити услове и критеријуме за утврђивање и висину стимулације из става 1. овог члана.

Одлуку о исплати стимулације директора доноси Надзорни одбор, уз претходну сагласност Општинског већа.

Члан 33.

Мандат директора престаје истеком периода на који је именован, оставком и разрешењем.

Поступак за именовање директора покреће се шест месеци пре истека периода на који је именован, односно у року од 30 дана од дана подношења оставке или разрешења.

Оставка се у писаној форми подноси органу надлежном за именовање директора Јавног предузећа.

Предлог за разрешење директора подноси Општинско веће, а може га поднети и Надзорни одбор преко Општинског већа.

Предлог за разрешење мора бити образложен, са прецизно наведеним разлозима због којих се предлаже разрешење и доставља се директору који има право да се у року од 20 дана изјасни о разлозима због којих се предлаже разрешење.

Пошто директору пружи прилику да се изјасни о постојању разлога за разрешење и утврди потребне чињенице, Општинско веће предлаже Скупштини доношење одговарајућег решења.

Против решења о разрешењу жалба није допуштена, али се може водити управни спор.

Члан 34.

Уколико у току трајања мандата против директора буде потврђена оптужница, орган надлежан за именовање директора Јавног предузећа доноси решење о суспензији.

Суспензија траје док се поступак правоснажно не оконча.

На сва питања о суспензији директора сходно се примењују одредбе о удаљењу са рада прописане законом којим се уређује област рада.

Члан 35.

Скупштина општине може именовати вршиоца дужности директора до именовања директора Јавног предузећа по спроведеном јавном конкурсу или у случају суспензије директора.

Период обављања функције вршиоца дужности директора не може бити дужи од једне године.

Исто лице не може бити два пута именовано за вршиоца дужности Јавног предузећа.

Вршилац дужности директора мора испуњавати услове за именовање директора Јавног предузећа из члана 25. Закона о јавним предузећима.

Вршилац дужности има сва права, обавезе и овлашћења која има директор Јавног предузећа.

Члан 35а

Јавно предузеће може имати и извршне директоре.

За извршног директора Јавног предузећа бира се лице које испуњава услове из члана 25. став 1. тачка 1, 2, 3, 6, 8 и 9. Закона о јавним предузећима.

Јавно предузеће не може имати више од седам извршних директора, а број извршних директора утврђује се Статутом.

Извршни директор не може имати заменика.

Извршни директор мора бити у радном односу у Јавном предузећу.

Извршни директор има право на зараду, а може имати право и на стимулацију. Влада ће подзаконским актом одредити услове и критеријуме за утврђивање и висину стимулације. Акт о исплати стимулације извршном директору, на предлог директора, доноси Надзорни одбор уз претходну сагласност Општинског већа.

Извршни директор за свој рад одговара директору и обавља послове у оквиру овлашћења које му је одредио директор, у складу са овом одлуком и Статутом Јавног предузећа.

Имовина која се не може отуђити

Члан 36.

Јавно предузеће не може отуђити имовину веће вредности, која је у непосредној функцији обављања делатности предузећа, без претходне сагласности оснивача.

Располагање стварима у јавној својини

Члан 37.

Јавно предузеће има своју имовину којом управља и располаже у складу са законом, овом одлуком и уговором.

Имовину Јавног предузећа чине право својине на покретним и непокретним стварима, новчана средства и хартије од вредности и друга имовинска права, која су пренета у својину предузећа у складу са законом, укључујући и право коришћења на стварима у јавној својини.

Јавно предузеће за обављање делатности може користити и средства у јавној и другим облицима својине, у складу са законом, овом одлуком и уговором.

Заштита животне средине

Члан 38.

Јавно предузеће је дужно да у обављању своје делатности обезбеђује потребне услове за заштиту и унапређење животне средине и да спречава узроке и отклања штетне последице које угрожавају природне и радом створене вредности човекове средине.

Статутом Јавног предузећа детаљније се утврђују активности предузећа ради заштите животне средине, сагласно закону и прописима оснивача који регулишу област заштите животне средине.

Цене комуналних услуга

Члан 39.

Елементи за образовање цена производа и услуга Јавног предузећа уређују се посебном одлуком, коју доноси Надзорни одбор, уз сагласност оснивача, у складу са законом.

Цене комуналних услуга се одређују на основу следећих начела:

1. начело „потрошач плаћа“;
2. начело „загађивач плаћа“;
3. начело довољности цене да покрије пословне расходе;
4. начело усаглашености цена комуналних услуга са начелом приступачности;
5. начело непостојања разлике у ценама између различитих категорија потрошача, сем ако се разлика заснива на различитим трошковима обезбеђивања комуналне услуге.

Члан 40.

Елементи за одређивање цена комуналних услуга су:

1) пословни расходи исказани у пословним књигама и финансијским извештајима;

2) расходи за изградњу и реконструкцију објеката комуналне инфраструктуре и набавку опреме, према усвојеним програмима и плановима вршиоца комуналне делатности на које је јединица локалне самоуправе дала сагласност;

3) добит вршиоца комуналне делатности.

Средства која су намењена за финансирање обнове и изградње објеката комуналне инфраструктуре исказују се посебно и могу се употребити само за те намене.

Јединица локалне самоуправе је у обавези да прати кретање цена комуналних услуга, а нарочито усклађеност цена комуналних услуга са принципима утврђеним Законом о комуналним делатностима.

Члан 41.

Јавно предузеће је обавезно да захтев за измену цена производа и услуга укључи у свој годишњи програм пословања.

Када се значајније промене вредности елемената, који су укључени у методологију за обрачунавање цена, Јавно предузеће може током пословне године да поднесе оснивачу детаљно образложен захтев за одобрење измене цена комуналних услуга, заједно са изменама годишњег програма пословања.

Измене годишњег програма пословања са предлогом за измену цена достављају се Скупштини општине.

Остваривање права на штрајк

Члан 42.

У Јавном предузећу право на штрајк остварује се у складу са законом.

У случају да у Јавном предузећу нису обезбеђени услови за остваривање редовног процеса рада услед више силе, Скупштина општине, ако оцени да могу наступити штетне последице за живот и здравље људи или њихову безбедност и безбедност имовине или друге штетне неотклоњиве последице, поступа у складу са законом.

Општи акти

Члан 43.

Општи акти Јавног предузећа су Статут и други општи акти утврђени законом.

Статут је основни општи акт Јавног предузећа.

Други општи акти Јавног предузећа морају бити у сагласности са Статутом Јавног предузећа.

Појединични акти које доносе органи и овлашћени појединци у Јавном предузећу, морају бити у складу са општим актима Јавног предузећа.

Члан 44.

Статутом, општим актима и другим актима Јавног предузећа ближе се уређују унутрашња организација Јавног предузећа, делокруг органа и друга питања од значаја за рад и пословање Јавног предузећа, у складу са законом и овим уговором.

Члан 45.

Права, обавезе и одговорности запослених из радног односа уређују се колективним уговором Јавног предузећа у складу са законом и актима оснивача.

Колективни уговор Јавног предузећа мора бити сагласан са законом, општим и посебним колективним уговором.

Члан 46.

Права, обавезе и одговорности у вези са безбедношћу и здрављем на раду остварују се у складу са законом и прописима донетим на основу закона, а ближе се уређују колективним уговором, општим актима Јавног предузећа или уговором о раду.

Јавност у раду

Члан 47.

Јавно предузеће је дужно да на својој интернет страници објави:

1. радне биографије чланова Надзорног одбора, директора и извршних директора;
2. организациону структуру;
3. годишњи програм пословања, као и све његове измене и допуне;
4. тромесечне извештаје о реализацији годишњег програма пословања;
5. годишњи финансијски извештај са мишљењем овлашћеног ревизора;
6. друге информације од значаја за јавност.

Члан 48.

Доступност информација од јавног значаја Јавно предузеће врши у складу са одредбама закона који регулише област слободног приступа информацијама од јавног значаја.

Пословна тајна

Члан 49.

Пословном тајном сматрају се исправе и подаци утврђени одлуком директора или Надзорног одбора Јавног предузећа чије би саопштавање неовлашћеном лицу било противно пословању Јавног предузећа и штетило би његовом пословном угледу и интересима.

Прелазне и завршне одредбе

Члан 50.

Јавно предузеће дужно је да Статут Јавног предузећа усклади са овом одлуком у року од 30 дана од дана ступања на снагу ове одлуке.

Остале опште акте надлежни органи Јавног предузећа дужни су да ускладе у року од 30 дана од дана ступања на снагу Статута Јавног предузећа.

Јавно предузеће ће донети дугорочни и средњорочни план пословне стратегије и развоја у року предвиђеном чланом 82. став 3. Закона о јавним предузећима.

Члан 50а

Овлашћује се директор Јавног предузећа да изврши упис промене података код Агенције за привредне регистре.

Члан 51.

Овлашћује се Комисија за прописе и администаративно- мандатна питања да изврши правно-техничку редакцију и утврди и објави пречишћен текст Одлуке о оснивању Јавног комунално-стамбеног предузећа „Развитак“ Ћићевац у „Сл. листу општине Ћићевац.''

Самостални члан Одлуке о изменама и допунама Одлуке о оснивању

Јавног комунално-стамбеног предузећа „Развитак“ Ћићевац

(Сл. лист општине Ћићевац“, бр. 16/2016)

Члан 33.

Ова одлука ступа на снагу осмог дана од дана објављивања у „Сл. листу општине Ћићевац“.

Самостални чланови Одлуке о измени Одлуке о оснивању

Јавног комунално-стамбеног предузећа „Развитак“ Ћићевац

(Сл. лист општине Ћићевац“, бр. 1/2017)

Члан 2.

Овлашћује се Комисија за прописе и административно мандатна питања да сачини и објави пречишћен текст Одлуке о оснивању Јавног комуналног стамбеног предузећа „Развитак“ Ћићевац.

Члан 3.

Ова одлука ступа на снагу осмог дана од дана објављивања у „Сл. листу општине Ћићевац“.

Самостални чланови Одлуке о измени Одлуке о оснивању

Јавног комунално-стамбеног предузећа „Развитак“ Ћићевац

(Сл. лист општине Ћићевац“, бр. 9/2017)

Члан 4.

Овлашћује се Комисија за прописе и административно мандатна питања да изврши правно-техничку редакцију и утврди и објави пречишћен текст Одлуке о оснивању Јавног комуналног стамбеног предузећа „Развитак“ Ћићевац у „Сл. листу општине Ћићевац“.

Члан 5.

Ова одлука ступа на снагу осмог дана од дана објављивања у „Сл. листу општине Ћићевац“.

КОМИСИЈА ЗА ПРОПИСЕ И АДМИНИСТРАТИВНО-МАНДАТНА ПИТАЊА

Бр. 023-33/17-02 од 26.6.2017. године

ПРЕДСЕДНИК

Верица Марковић, с.р.

86.

На основу члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 19. седници одржаној 4.7.2017. године, донела је

О Д Л У К У

О ПРЕУЗИМАЊУ ОБАВЕЗА ЈП “ПУТЕВИ ЋИЋЕВАЦ“

Члан 1.

Општина Ћићевац, као оснивач ЈП „Путеви Ћићевац“, преузима све неизмирене финансијске обавезе ЈП „Путеви Ћићевац“, настале до дана 30.11.2016. године.

Члан 2.

Средства за измирење обавеза из члана 1. ове одлуке обезбедиће се у буџету општине Ћићевац.

Члан 3.

Налаже се ЈП „Путеви Ћићевац“ да сачини извештај о износу неизмирених обавеза из члана 1. ове одлуке и исти достави надлежној служби Општинске управе.

Члан 4.

Ова одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-35/17-02 од 4.7.2017. године

ПРЕДСЕДНИК

Славољуб Симић, с.р.

87.

На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 19. седници одржаној 4.7.2017. године, донела је

РЕШЕЊЕ

О ДАВАЊУ САГЛАСНОСТИ ЗА ПОТПИСИВАЊЕ АНЕКСА БР. 1 УГОВОРА О ИЗГРАДЊИ ХИДРОЕЛЕКТРАНЕ НА ТЕРИТОРИЈИ ОПШТИНЕ ЋИЋЕВАЦ

1. Даје се сагласност Председнику општине Ћићевац да потпише анекс бр. 1 уговора бр. 312-92/17-02 од 28.4.2017. године са Привредним друштвом „En Green“, Београд, Димитрија Туцовића 117, који се односи на изградњу хидроелектране на територији општине Ћићевац.
2. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 312-92/17-02 од 4.7.2017. године

ПРЕДСЕДНИК

Славољуб Симић, с.р.

88.

На основу члана 59. став 7. и члана 61. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац, на 19. седници одржаној 4.7.2017. године, донела је

РЕШЕЊЕ

1. Даје се сагласност на Програм о допуни Програма пословања предузећа и Програма државне помоћи

за 2017. годину ЈП „Путеви Ћићевац“ бр. 91/17.

1. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-34/17-02 од 4.7.2017. године

ПРЕДСЕДНИК

Славољуб Симић, с.р.

89.

На основу члана 32. став 1. тачка 9. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 19. седници одржаној 4.7.2017. године, донела је

РЕШЕЊЕ

О ДАВАЊУ САГЛАСНОСТИ НА СТАТУТ ЈКСП „РАЗВИТАК“ ЋИЋЕВАЦ

1. Даје се сагласност на Статут ЈКСП „Развитак“ Ћићевац, бр. 1186/17 од 21.6.2017. године, који је донео Надзорни одбор ЈКСП „Развитак“ Ћићевац.
2. Ово решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-32/17-02 од 4.7.2017. године

ПРЕДСЕДНИК

Славољуб Симић, с.р.

АКТИ

ПРЕДСЕДНИКА ОПШТИНЕ И ОПШТИНСКОГ ВЕЋА

43.

На основу члана 16, 17, 18. и 19. Одлуке о начину финансирања пројеката удружења грађана и невладиних организација из буџета општине Ћићевац („Сл. лист општине Ћићевац“, бр. 22/12), а у вези трећег Јавног конкурса за финансирање пројеката удружења грађана и невладиних организација из буџета општине Ћићевац у 2017. години, бр. 454-6/17-01 од 2.6.2017. године и предлога Комисије за спровођење поступка јавног конкурса за финансирање пројеката удружења грађана и невладиних организација бр. 454-6/17-01 од 20.6.2017. године, Председник Општине, доноси

О Д Л У К У

о избору пројеката удружења и невладиних организација

у области: Борачко-инвалидска заштита

Члан 1.

Овом одлуком врши се избор пројеката удружења и невладиних организација који ће се финансирати из буџета општине Ћићевац за 2017. годину у области борачко-инвалидска заштита.

Члан 2.

Одобрава се финансирање следећих пројеката удружења и НВО из буџета општине Ћићевац за 2017. годину у области борачко-инвалидска заштита:

1. Друштво полицијских ратника Републике Србије, пројекат „Борци у помоћ народу“-75.000,00 динара
2. Удружење ратних војних инвалида и породица погинулих бораца Општине Ћићевац, пројекат „EAGLE EYE 2017 II Куп РВИ и ППБ Општине Ћићевац“ – 75.000,00 динара.

Укупан износ средстава одобрених на конкурсу јесте 150.000,00 динара

Члан 3.

Учесници конкурса имају право да поднесу приговор Општинском већу у року од 8 дана од дана достављања Одлуке, као и право увида у конкурсну документацију.

Члан 4.

По коначности ове Одлуке закључиће се уговор о финансирању пројеката из буџета општине са удружењима и невладиним организацијама, најкасније у року од 8 дана.

Члан 5.

Одлуку доставити: Удружењу ратних војних инвалида и породица погинулих бораца Општине Ћићевац, Друштву полицијских ратника Републике Србије, Одсеку за буџет, финансије, јавне набавке и комунално-инспекцијске послове и архиви.

Члан 6.

Одлуку објавити у средствима јавног информисања, на званичној интернет презентацији општине као и у „Сл. листу општине Ћићевац“, најкасније у року од 14 дана од дана закључења уговора.

ПРЕДСЕДНИК ОПШТИНЕ ЋИЋЕВАЦ

Бр. 454-6/17-01 од 20.6.2017. године

ПРЕДСЕДНИК ` Златан Кркић, с.р.

44.

На основу члана 16, 17, 18. и 19. Одлуке о начину финансирања пројеката удружења грађана и невладиних организација из буџета општине Ћићевац („Сл. лист општине Ћићевац“, бр. 22/12), а у вези четвртог Јавног конкурса за финансирање пројеката удружења грађана и невладиних организација из буџета општине Ћићевац у 2017. години, бр. 454-7/17-01 од 2.6.2017. године и предлога Комисије за спровођење поступка јавног конкурса за финансирање пројеката удружења грађана и невладиних организација бр. 454-7/17-01 од 20.6.2017. године, Председник Општине, доноси

О Д Л У К У

о избору пројеката удружења и невладиних организација

у области: Заштита животне средине

Члан 1.

Овом одлуком врши се избор пројеката удружења и невладиних организација који ће се финансирати из буџета општине Ћићевац за 2017. годину у области заштита животне средине.

Члан 2.

Одобрава се финансирање следећих пројеката удружења и НВО из буџета општине Ћићевац за 2017. годину у области заштита животне средине:

1. Удружење „Чувари Мојсињске Свете Горе“, пројекат „Очистимо Сталаћку клисуру“-50.000,00 динара
2. Удружење спортских риболоваца „Костреш“ Ћићевац, пројекат „Уређење такмичарске стазе за потребе такмичења и рекреативног риболова. КУП „Костреш“ поводом дана Општине „Видовдан 2017“ – 50.000,00 динара.

Укупан износ средстава одобрених на конкурсу јесте 100.000,00 динара.

Члан 3.

Учесници конкурса имају право да поднесу приговор Општинском већу у року од 8 дана од дана достављања Одлуке, као и право увида у конкурсну документацију.

Члан 4.

По коначности ове Одлуке закључиће се уговор о финансирању пројеката из буџета општине са удружењима и невладиним организацијама, најкасније у року од 8 дана.

Члан 5.

Одлуку доставити: Удружењу спортских риболоваца „Костреш“ Ћићевац, Удружењу „Чувари Мојсињске Свете Горе“, Одсеку за буџет, финансије, јавне набавке и комунално-инспекцијске послове и архиви.

Члан 6.

Одлуку објавити у средствима јавног информисања, на званичној интернет презентацији општине као и у „Сл. листу општине Ћићевац“, најкасније у року од 14 дана од дана закључења уговора.

ПРЕДСЕДНИК ОПШТИНЕ ЋИЋЕВАЦ

Бр. 454-7/17-01 од 20.6.2017. године

ПРЕДСЕДНИК

Златан Кркић, с.р.

45.

На основу члана 141. Закона о спорту („Сл. гласник РС”, бр. 10/16), члана 20. став 1. тачка 39 Закона о локалној самоуправи (“Сл. гласник РС“, бр. 129/07, 83/14 – др. закон и 101/16 – др. закон) и члана 62. Статута општине Ћићевац („Сл. лист општине Ћићевац“, бр. 17/13 – пречишћен текст, 22/13 и 10/15), Скупштина општине Ћићевац на 49. седници одржаној дана 31.5.2017. године, доноси

ПРАВИЛНИК

о категоризацији спортских организација

Члан 1.

Овим правилником утврђују се категоризација спортских организација са седиштем на територији општине Ћићевац које учествују у спортским такмичењима у оквиру надлежних националних гранских спортских савеза (у даљем тексту: спортске организације), критеријуми за рангирање и поступак рангирања спортских организација.

Члан 2.

Категоризација спортских организација утврђује се на основу националних категоризација спортова и националних гранских спортских савеза уз уважавање специфичних потреба и интереса општине Ћићевац у области спорта.

На основу категоризације из става 1. овог члана једанпут годишње врши се рангирање спортских организација.

Рангирањем спортских организација утврђује се компетентност спортских организација у општини Ћићевац за дугорочно остваривање потреба и интереса грађана у области спорта у општини Ћићевац.

Рангирањем спортских организација обухваћене су само спортске организације које су регистроване у складу са законом, испуњавају услове за обављање спортских активности и делатности и које су чланице надлежних националних гранских спортских савеза.

Критеријуми за рангирање су: који је ранг спортске гране према Националној категоризацији спортова за коју је регистрована спортска организација; који је ранг надлежног националног гранског спортског савеза чији је члан спортска организација; каква је традиција те спортске организације у општини; који је ранг такмичења; какви су спортски резултати постигнути; колики је број такмичарских спортских екипа у системима такмичења надлежног националног гранског спортског савеза; колики је број ангажованих спортских тренера са дозволом за рад; колики је број регистрованих спортиста; колики је број категорисаних спортиста; да ли постоји заступљеност спортиста у националним спортским репрезентацијама.

Члан 3.

Категоризација спортских организација врши се према критеријумима утврђеним у Табели категорисања одштампаној на Обрасцу број 1, који је одштампан уз овај правилник и чини његов саставни део.

Критеријуми за рангирање спортских организација из става 1. овог члана обухватају:

1. секција 1 – Ранг спорта према Националној категоризацији спортова (подсекције: спортови првог ранга, спортови другог ранга, спортови трећег ранга, спортови четвртог ранга, спортови петог ранга);
2. секција 2 – Ранг надлежног националног гранског спортског савеза према Националној категоризацији националних гранских спортских савеза (подсекције: национални савез првог ранга, национални савез другог ранга, национални савез трећег ранга, национални савез четвртог ранга и национални савез петог ранга);
3. секција 3 – Традиција спортске организације у општини (подсекције: организација основана пре 50 година, организација од 15 до 24 године, организација од пет до 14 година, организација од две до четири године);
4. секција 4 – Ранг такмичења у коме учествују спортисти и екипе (подсекције: екипни спорт, индивидуални спорт);
5. секција 5 – Постигнути спортски резултати (подсекције: екипни спорт, индивидуални спорт);
6. секција 6 − Број такмичарских екипа у редовним системима такмичења (сви узрасти – мушкарци и жене) – (подсекције: четири и више екипа, три екипе, две екипе, једна екипа);
7. секција 7 − Број ангажованих спортских тренера са дозволом за рад (подсекције: три и више тренера, два тренера, један тренер);
8. секција 8 – Број регистрованих спортиста (подсекције: 11 и више спортиста такмичара, до 10 спортиста такмичара);
9. секција 9 – Број категорисаних спортиста (подсекције: три и више спортиста, 1–2 спортиста);
10. секција 10 – Заступљеност спортиста у националним спортским репрезентацијама (подсекције: два и више спортиста, један спортиста).

На основу критеријума из става 1. овог члана, спортској организацији се додељују одговарајући бодови, с тим да спортска организација може да добије максимално 100 бодова.

Спортске организације се рангирају према броју бодова које добију на основу критеријума из става 1. овог члана.

Уколико није утврђен ранг надлежног националног гранског спортског савеза, спортској организацији се додељује у оквиру секције 2 онај број бодова који одговара рангу спортске гране у којој се спортска организација такмичи.

Члан 4.

Испуњеност критеријума из члана 3. став 1. овог правилника рачуна се за спортисте сениоре, али спортска организација може да пријави и спортисте, односно екипе млађе узрасне категорије, с тим да се тада утврђени бодови умањују за спортисте јуниоре за 30%, за спортисте кадете за 60% и за спортисте пионире за 80%, ако овим правилником није друкчије утврђено.

У случају да у екипном спорту постоје само четири нивоа такмичења, максимални број бодова по критеријуму „Ранг такмичења” умањује се за 10%, а уколико постоје три нивоа такмичења, максимални број бодова се умањује за наредних 10% итд.

У случају да у индивидуалном спорту постоје два нивоа такмичења, максимални број бодова по критеријуму „Ранг такмичења” умањује се за 20%, а уколико постоји само један ниво такмичења, максимални број бодова се умањује за 40%.

Спортски резултат који у индивидуалном спорту постигну екипе спортске организације рачуна се као за екипни спорт, под условом да је у такмичењу учествовало најмање осам екипа.

Остварени спортски резултати у индивидуалним спортовима признају се ако у спортској дисциплини, односно категорији, у такмичењу учествује шест и више спортиста.

Под спортским тренером са дозволом за рад подразумева се спортски стручњак који има неко од спортских звања у оквиру занимања тренер у спорту, које је стечено у складу са Законом о спорту и који има важећу дозволу за рад издату од стране надлежног националног спортског савеза или међународног спортског савеза.

Спортски тренер може бити пријављен за бодовање само у једној спортској организацији.

Члан 5.

Рангирање спортских организација спроводи Комисија за категоризацију спортских организација (у даљем тексту: Комисија) коју образује председник општине.

Комисија се састоји од истакнутих спортских стручњака и стручњака у спорту.

Комисија има председника и четири члана, од којих је најмање један представник Спортског савеза општине Ћићевац.

О раду Комисије води се записник, који потписују председник и чланови Комисије.

Техничку и административну помоћ Комисији пружају запослени у Општинској управи који су задужени за спровођење поступка за додељивање средстава за финансирање односно суфинансирање пројеката и програма од јавног интереса у области спорта.

Рангирање спортских организација спроводи се тако што Комисија врши оцењивање, односно бодовање спортске организације у складу са утврђеним критеријумима и доставља председнику општине предлог за утврђивање ранг-листе спортских организација.

На извршено рангирање спортске организације може се уложити жалба Општинском већу.

Рангирање спортских организација врши се најкасније до краја јануара текуће године за претходну годину.

Спортске организације подносе до 10. јануара текуће године Упитник за категоризацију спортских организација одштампан на Обрасцу број 2, који је одштампан уз овај правилник и чини његов саставни део, са пратећом документацијом којом се доказује испуњеност утврђених критеријума за рангирање.

Спортске организације које благовремено не доставе потребне податке за рангирање у складу са овим правилником неће бити вредноване у поступку рангирања.

Спортска организација која достави нетачне податке на основу којих се врши рангирање искључује се из поступка рангирања за текућу годину, односно искључује се са утврђене ранг-листе.

Члан 6.

Овај правилник ступа на снагу осмог дана од дана објављивања у „Сл. листу општине Ћићевац“.

OПШТИНСКО ВЕЋЕ ОПШТИНЕ ЋИЋЕВАЦ

Бр. 66-3/17-02 од 31.5.2017. године

ПРЕДСЕДНИК

Златан Кркић, с.р.

46.

На основу члана 138. став 2. Закона о спорту („Сл. гласник РС”, бр. 10/16), члана 20. став 1. тачка 39 Закона о локалној самоуправи (“Сл. гласник РС“, бр. 129/07, 83/14 – др. закон и 101/16 – др. закон) и члана 62. Статута општине Ћићевац („Сл. лист општине Ћићевац“, бр. 17/13 – пречишћен текст, 22/13 и 10/15), Општинско веће општине Ћићевац на 49. седници одржаној дана 31.5.2017. године, доноси

ПРАВИЛНИК

о одобравању и финансирању програма којима се задовољавају потребе и интереси грађана

у области спорта у општини Ћићевац

I УВОДНЕ ОДРЕДБЕ

Члан

Овим правилником о одобравању и финансирању програма којима се задовољавају потребе и интереси грађана у области спорта у општини Ћићевац (у даљем тексту: Правилник), прописују се услови, критеријуми и начин и поступак одобравања програма, односно пројекта којима се задовољавају потребе и интереси грађана у области спорта и доделе средстава, изглед и садржина предлога програма, односно пројекта и документације која се уз предлог подноси, садржина и изглед извештаја о реализацији програма, начин и поступак контроле реализације одобрених програма, односно пројекта и начин јавног објављивања података о предложеним програмима, односно пројектима за финансирање.

Одредбе Закона о спорту (у даљем тексту: Закона) и Правилника о одобравању и финансирању програма којима се остварује општи интерес у области спорта („Службени гласник РС”, број 64/16) које се односе на услове, критеријуме и начин одобрења програма и пројеката, односно финансирање делатности којима се остварује општи интерес у области спорта, закључење уговора, подношење извештаја, контролу реализације и обавезу враћања добијених средстава, сходно се примењују и на програме, односно делатности којима се задовољавају потребе и интереси грађана у области спорта у општини Ћићевац.

Члан

Потребе и интереси грађана из члана 137. став 1. Закона остварују се кроз финансирање или суфинансирање програма и пројеката (у даљем тексту: програм) из средстава буџета општине Ћићевац у складу са законом, и то:

1. за тач. 1), 2), 3), 5), 6), 8), 10), 12), 13), 14) и 16) на годишњем нивоу (у даљем тексту: годишњи програм);
2. за тач. 4), 9), 11) и 15) по јавном позиву (у даљем тексту: посебни програм).

Потребе и интереси грађана из члана 137. став 1. тачка 7) Закона (делатност и програми организација у области спорта чији је оснивач општина Ћићевац) остварују се у складу са законoм.

Организације у области спорта са седиштем на територији општине Ћићевац које су од посебног значаја за општину из члана 137. став 1. тачка 8) Закона у предлогу свог годишњег програма наводе и активности којима се задовољавају потребе и интереси грађана у области спорта за које се, сагласно Закону, подносе посебни програми и не могу да конкуришу по јавном позиву.

Општинско веће може да утврди у јавном позиву за достављање предлога посебних програма пројектне, односно програмске задатке за подношење програма.

Општинско веће утврђује које су организације у области спорта из члана 137. става 1. тачка 8) Закона од посебног значаја за општину Ћићевац сходном применом критеријума прописаних чланом 120. став 3. Закона и на основу категоризације организација у области спорта у општини Ћићевац и Програма развоја спорта у општини Ћићевац.

За задовољавање потреба и интереса грађана из става 1. овог члана општина Ћићевац обезбеђује у свом буџету одговарајућа средства, уз поштовање приоритета утврђених Законом.

II КРИТЕРИЈУМИ ОДОБРАВАЊА ПРОГРАМА И ДОДЕЛЕ СРЕДСТАВА

Члан

Програми којима се задовољавају потребе и интереси грађана у области спорта (у даљем тексту: програми) могу бити одобрени уколико испуњавају критеријуме у погледу:

1. предлагача програма;
2. носиоца програма;
3. садржине и квалитета програма;
4. финансирања програма.

1. Предлагач програма

Члан

Предлоге годишњих и посебних програма, у складу са Законом, подносе следеће организације:

1. надлежни територијални спортски савез општине Ћићевац– предлог свог годишњег програма и годишњих програма организација у области спорта са седиштем на територији општине Ћићевац из члана 137. став 1. тач. 1), 2), 3), 5), 6), 8), 10), 12), 13), 14) и 16) Закона, ако овим Правилником није другачије утврђено;
2. организације у области спорта са седиштем на територији општине Ћићевац– предлог свог посебног програма из члана 137. став 1. тач. 4), 9), 11) и 15) Закона, ако овим Правилником није другачије утврђено.

Предлози годишњих и посебних програма из става 1. овог члана могу садржати активности организација у области спорта које су чланови носиоца програма. Организације у области спорта могу своје активности реализовати и као део програма Спортског савеза општине Ћићевац, спортског друштва или општинског гранског спортског савеза, односно спортског савеза за област спорта, осим програма учешћа у спортским такмичењима.

Спортски савез општине Ћићевац предлоге годишњих програма из става 1. тачка 1) овог члана организација у области спорта са седиштем на територији општине Ћићевац подноси у име тих организација.

Предлог годишњег програма изградње, опремања и одржавања спортског објекта на подручју општине Ћићевац из члана 137. став 1. тачка 2) Закона, укључујући и школски спортски објекат, може се поднети само од стране власника, односно корисника земљишта или спортског објекта уз сагласност власника земљишта, односно спортског објекта.

Предлог годишњег програма стипендирања за спортско усавршавање категорисаних спортиста, посебно перспективних спортиста из члана 137. став 1. тачка 10) Закона може се поднети само од стране организације у области спорта чији је спортиста члан.

Предлози годишњих и посебних програма састоје се из једне или више програмских целина, а подносе се одвојено за сваку од области из члана 137. став 1. Закона.

Предлог годишњег програма Спортског савеза општине Ћићевац садржи као посебну програмску целину активности потребне за остваривање надлежности утврђених Законом и овим Правилником.

Предлагач програма којим се обезбеђује задовољавање потреба и интереса грађана у области спорта не може предлогом програма да обухвати активности које се већ финансирају средствима буџета Републике Србије.

Под надлежним територијалним спортским савезом општине Ћићевац сматра се, у складу са чланом 138. став 6. Закона, онај спортски савез са седиштем на територији општине који је учлањен у Спортски савез Србије.

Спортски савез Србије привремено остварује надлежности територијалног спортског савеза општине Ћићевац ако на територији општине Ћићевац није образован територијални спортски савез или он не функционише у складу са Законом, у складу са решењем Министарства омладине и спорта из члана 102. став 5. Закона.

Уколико на територији општине Ћићевац не постоји регистрован територијални спортски савез а није донето решење Министарства омладине и спорта из члана 102. став 5. Закона, предлоге својих годишњих програма подносе непосредно организације у области спорта носиоци програма.

У односу на програме везане за организоване ваннаставне спортске активности ученика кроз школске спортске секције, школска спортска удружења и екипе, организовано физичко васпитање деце предшколског узраста кроз игру и спортске активности, као и у односу на обављање стручног рада у спорту, предшколске установе и школе имају статус организација у области спорта, у складу са Законом.

2. Носилац програма

Члан

Носилац програма мора:

1. да буде регистрован у складу са Законом;
2. да буде уписан у националну евиденцију у складу са Законом;
3. да искључиво или претежно послује на недобитној основи, ако Законом није друкчије одређено;
4. да има седиште на територији општине Ћићевац, ако Законом или овим Правилником није другачије утврђено;
5. да је директно одговоран за припрему и извођење програма;
6. да је претходно обављао делатност најмање годину дана;
7. да испуњава, у складу са Законом, прописане услове за обављање спортских активности и делатности;
8. да је са успехом реализовао одобрени програм, уколико је био носилац програма ранијих година;
9. да располаже капацитетима за реализацију програма;
10. да буде члан одговарајућег надлежног националног гранског спортског савеза.

Носилац програма не може да:

1. буде у поступку ликвидације, стечаја и под привременом забраном обављања делатности;
2. има блокаду пословног рачуна у тренутку закључења уговора о реализацији програма и пребацивања (уплате) буџетских средстава на пословни рачун, пореске дугове или дугове према организацијама социјалног осигурања;
3. буде у последње две године правноснажном одлуком кажњен за прекршај или привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту.

Носилац програма из члана 137. став 3. Закона који се састоји у организовању великог међународног спортског такмичења из члана 163. Закона може да буде организација у области спорта која има сагласност прибављену, у складу са Законом, за организовање тог такмичења, односно организација у области спорта која је наменски и привремено основана за техничку организацију међународног спортског такмичења организација у области спорта која има сагласност за организовање великог међународног спортског такмичења.

Члан

Носиоцу програма неће се одобрити програм у поступку доделе средстава, ако је:

1. био у сукобу интереса;
2. намерно или с крајњом непажњом лажно приказао податке тражене у обрасцима за подношење програма или ако је пропустио да да све потребне информације;
3. покушао да дође до поверљивих информација или да утиче на Стручну комисију из члана 22. став 1. овог правилника или на надлежне органе општине Ћићевац током евалуационог периода или неког претходног поступка доделе средстава.

Носилац програма не може добијати средства из буџета општине Ћићевац за реализацију својих програма две године од дана када је утврђено да је у потпуности ненаменски употребио одобрена средства за реализацију програма или својим пропустом није постигао у битном делу планиране ефекте програма.

Носиоцу програма не могу бити одобрена средстава за реализацију новог програма пре него што поднесе извештај о остваривању и реализацији одобреног програма у складу са чланом 34. став 8. овог Правилника.

Члан

Организације у области спорта могу да подносе предлоге програма самостално или удружене са другим организацијама.

Организације које учествују у реализацији програма као партнери, и њихови трошкови прихватају се ако испуњавају исте услове који се примењују за носиоца програма.

Изјава о партнерству даје се на Обрасцу 11, који је одштампан уз овај Правилник и чини његов саставни део.

У случају партнерских програма, само једна организација биће одговорна за управљање одобреним финансијским средствима свих партнерских организација на програму, тако да мора имати унутрашњу организацију која ће омогућити такво финансијско пословање.

3. Садржина и квалитет програма

Члан

Предлог програма мора да испуњава следеће критеријуме:

1. да доприноси задовољавању потреба и интереса грађана у области спорта утврђених Законом;
2. да је у складу са Законом, Националном стратегијом развоја спорта у Републици Србији и Програмом развоја спорта у општини Ћићевац;
3. да је у складу са четворогодишњим програмом развоја надлежног националног спортског савеза;
4. да је у складу са спортским правилима надлежног националног спортског савеза;
5. да је у складу са условима, критеријумима и циљевима наведеним у јавном позиву, код посебних програма;
6. да се реализује на територији општине Ћићевац односно у Републици Србији, осим програма припрема и учешћа на међународним спортским такмичењима;
7. да је у складу са принципима утврђеним у документима међународних организација чија је чланица Република Србија;
8. да има значајан и дуготрајан утицај на развој спорта на територији општине Ћићевац;
9. да ће се реализовати у текућој години;
10. да предвиђа ангажовање одговарајућег броја учесника у програму и потребне ресурсе за реализацију програма и да не постоји никаква сумња у могућност реализовања програма;
11. да је, по правилу, предвиђено фазно финансирање програма.

Под граном, односно облашћу спорта, у смислу овог Правилника, сматра се грана спорта утврђена актом министра надлежног за спорт из члана 120. став 2. тачка 2) Закона.

Под надлежним националним спортским савезом, у смислу овог Правилника, сматра се национални спортски савез утврђен актом министра надлежног за спорт из члана 120. став 2. тачка 1) Закона.

При одобравању програма изградње, опремања и одржавања спортских објеката приоритет имају програми који се односе на спортске објекте са већом категоријом у складу са Националном категоризацијом спортских објеката, спортски објекти којима се обезбеђује унапређење школског спорта и спортски објекти којима се повећава бављење грађана спортом, посебно деце, омладине, жена и особа са инвалидитетом.

Члан

Садржина и квалитет програма морају бити такви да обезбеде успех програма, узимајући у обзир факторе које носилац програма може контролисати и факторе (ситуације, догађаји, услови, одлуке) који су неопходни за успех програма али су у приличној мери или у потпуности изван контроле носиоца програма.

Спортисти, спортски стручњаци и друга лица ангажована на реализацији програма морају испуњавати услове за обављање спортских активности и спортских делатности утврђене Законом, а њихово ангажовање се мора вршити у складу са Законом.

При планирању, изради и управљању програмским циклусом носилац програма треба да примењује усвојене међународне стандарде за управљање програмима, а ако је буџет програма већи од 5 милиона динара обавезно је коришћење и Матрице логичког оквира и SWOT анализе.

4. Финансирање програма

Члан

Програми се финансирају, у целини или делимично и у висини и под условима који обезбеђују да се уз најмањи утрошак средстава из буџета јединице локалне самоуправе постигну намеравани резултати.

Програми се финансирају једнократно или у ратама, у зависности од временског периода за реализацију програма.

Потребе грађана из члана 137. став 1. тач. 1), 2) и 6) Закона имају приоритет при избору програма којим се задовољавају потребе грађана у области спорта у општини Ћићевац, односно други програми могу бити одобрени тек након што се задовоље потребе грађана из члана 137. став 1. тач. 1), 2) и 6) Закона.

Члан

Финансијски план (буџет) програма предвиђен предлогом програма треба да буде:

1. остварив и објективан – да су планирани реални износи по свим изворима средстава и врстама трошкова;
2. обухватан – да садржи све трошкове програма из свих извора финансирања;
3. структуриран – да је тако формулисан да у потпуности прати захтеве прописаног обрасца за израду програма;
4. уравнотежен – у односу на планиране трошкове;
5. тачан и реалан – по свим врстама трошкова.

Члан

Финансијски план за реализацију програма састоји се из непосредних трошкова реализације програма у вези са зарадама и хонорарима лица ангажованих на непосредној реализацији програма, материјалних трошкова и административних трошкова реализације програма (оправдани директни трошкови) и додатних оправданих трошкова носиоца програма (оправдани индиректни трошкови) који не могу бити већи од 15% од оправданих директних трошкова.

Оправдани директни трошкови морају бити неопходни за реализацију програма, стварни, детаљни и лако проверљиви.

Оправдани индиректни трошкови су прихватљиви ако не обухватају трошкове који су финансијским планом програма намењени непосредној реализацији неког дела програма.

Индиректни трошкови нису прихватљиви ако је носилац програма добио из буџета општине Ћићевац за свој рад одговарајућа средства по другом основу.

Трошкови из става 1. овог члана признају се по основу:

1. зарада запослених лица на реализацији програма – до висине две просечне бруто зараде у Републици Србији за претходну годину, према подацима органа надлежног за послове статистике, обрачунато на месечном нивоу;
2. хонорара лица која учествују у реализацији одређене програмске целине програма – до висине две просечне бруто зараде у Републици Србији за претходну годину, према подацима органа надлежног за послове статистике, обрачунато на месечном нивоу за једну програмску целину;
3. трошкова путовања у земљи (смештаја, исхране, превоза, дневнице и остали трошкови у вези с путовањем) и иностранству (смештаја, исхране, превоза, дневнице, прибављања путних исправа, вакцинације и лекарских прегледа и остали трошкови у вези с путовањем) ради обављања програмских активности лица која учествују у реализацији програма – до висине трошкова признатих у складу са прописима који важе за државне службенике и намештенике и под условом да су уговорени у складу са законом, с тим да се, изузетно, могу признати и трошкови услуге обезбеђења исхране спортиста ван уговорених услуга под условом да се исхрана на припремама или такмичењима услед објективних околности не може реализовати у целости или делимично у оквиру уговорених услуга (бонови на регатним стазама, стрелиштима и сл.);
4. трошкова куповине опреме и плаћања других услуга – под условом да су неопходни за реализацију програма и да су у складу са тржишним ценама, односно да су уговорени у складу са законом којим се уређују јавне набавке.

Лица која су запослена код носиоца програма и ангажована као учесници у програму не могу поред зараде добијати и хонорар за учешће у програму.

Код годишњих програма из члана 137. став 1. тачка 5) Закона трошкови из става 1. овог члана за зараде и хонораре лица ангажованих на непосредној реализацији програма признају се за следећа лица:

1. у спортским гранама у којима се спортисти такмиче индивидуално – по један главни тренер, лични тренер спортисте, кондициони тренер, лекар и физиотерапеут и једно лице које се бави административно-техничким пословима за потребе спортиста;
2. у спортским гранама у којима се спортисти такмиче колективно – по један главни тренер, помоћни тренер, кондициони тренер, лекар и физиотерапеут и два лица која се баве административно-техничким пословима за потребе тима.

Једној организацији у области спорта не може се одобрити више од 20% средстава од укупне суме средстава буџета општине Ћићевац предвиђених за финансирање програма из области спорта, с тим да се трошкови програма којима се задовољавају потребе и интереси грађана у општини Ћићевац морају односити, по правилу, најмање 15% на активности повезане са спортом деце, осим када је то супротно природи предложеног програма, с тим да се активности повезане са спортом деце у програму обавезно дефинишу као посебна програмска целина.

Члан

Неоправдани трошкови су нарочито: дугови и покривање губитака или задужења; каматна задужења; ставке које се већ финансирају из неког другог програма; трошкови куповине земљишта и зграда и капитална улагања, осим када је то неопходно за реализацију програма; трошкови губитака због промена курса валута на финансијском тржишту; трошкови отплате рата по основу раније закључених уговора (лизинг, кредит); куповина алкохолних пића, безалкохолних газираних пића, брзе хране и дувана; паркинг у земљи; животно осигурање; казне; куповина поклона, осим код организације међународних спортских приредаба и у складу са правилима надлежног међународног спортског савеза; „разно”, „евентуално”, „остало” (сви трошкови морају бити детаљно описани у буџету програма).

Средства која организација или њени партнери улажу у активности на реализацији програма морају бити посебно наведена.

Оправдани трошкови морају бити базирани на реалним трошковима према врсти и подврсти трошкова (наведене јединице мере, број јединица и цена по јединици), а не на укупној суми, осим за трошкове путовања, дневница и индиректне трошкове.

Члан

Носилац годишњег програма дужан је да промет буџетских средстава врши преко посебног текућег рачуна за реализацију годишњег програма наведеног у предлогу програма, који ће се користити искључиво за буџетска средства која добија од општине Ћићевац, у складу са прописима којима се уређује пренос средстава из буџета.

III ПРЕДЛОГ ПРОГРАМА И ДОКУМЕНТАЦИЈА КОЈА СЕ УЗ ПРЕДЛОГ ПОДНОСИ

Члан

Предлози годишњих и посебних програма подносе се посебно за сваког носиоца програма и за сваку од области потреба и интереса грађана из члана 137. став 1. Закона.

Предлог програма садржи детаљне податке о:

1. носиоцу програма;
2. области потреба и интересима грађана у којој се остварује програм из члана 137. став 1. Закона;
3. учесницима у реализацији програма и својству у коме се ангажују;
4. циљевима и очекиваним резултатима, укључујући које ће проблеме програм решити и којим групама популације и на који начин ће програм користити;
5. врсти и садржини активности и времену и месту реализације програма, односно обављања активности;
6. томе како ће се вршити оцењивање успешности програма (вредновање резултата програма);
7. финансијском плану (буџету) програма, односно потребним новчаним средствима, исказаним према врстама трошкова и утврђеним обрачуном или у паушалном износу;
8. динамичком плану употребе средстава (временски период у коме су средства потребна и рокови у којима су потребна);
9. начину унутрашњег праћења и контроле реализације програма и евалуације резултата;
10. претходном и будућем финансирању носиоца програма и програма.

У предлог годишњег и посебног програма уносе се одговарајући подаци о личности из члана 5. став 10. Закона лица која учествују у реализацији програма.

Члан

Предлози програма разматрају се ако су испуњени следећи формални критеријуми:

1. да је уз предлог програма достављено пропратно писмо у коме су наведене основне информације о носиоцу програма и предложеном програму (назив носиоца програма и назив програма, временско трајање, финансијски износ тражених средстава, област општих потреба и интереса грађана из члана 137. став 1. Закона) и које је потписало лице овлашћено за заступање предлагача, односно носиоца програма;
2. да је предлог програма поднет на утврђеном обрасцу (апликационом формулару), читко попуњеном (откуцаном или одштампаном), језиком и писмом у службеној употреби.
3. да је потпун, јасан, прецизан и да садржи веродостојне податке;
4. да је поднет у прописаном року.

Обрасци предлога програма, односно апликационог формулара, и то: Образац 1 – Предлог годишњих програма организација у области спорта; Образац 2 – Предлог годишњег програма изградње, опремања и одржавања спортских објеката; Образац 3 – Предлог годишњег програма давања стипендија и новчаних награда; Образац 4 – Предлог посебних програма, одштампани су уз овај Правилник и чине његов саставни део.

Члан

Уз предлог програма, поднет на прописаном обрасцу, подноси се документација утврђена овим Правилником и друга документација којом се доказује испуњеност Законом и овим Правилником прописаних ближих критеријума за задовољавање потреба и интереса грађана у области спорта и писана изјава лица овлашћеног за заступање предлагача, односно носиоца програма да не постоје препреке из члана 5. овог Правилника.

Образац предлога програма и документација која се доставља уз предлог програма морају бити у потпуности попуњени и достављени у три примерка, с тим да образац предлога програма треба бити достављен и у електронској форми (це-де, флеш).

Сва обавезна и пратећа документација, као и компакт-диск или флеш меморија (це-де/флеш), морају бити достављени Општинском већу у једној запечаћеној коверти/пакету, заштићеној од оштећења која могу настати у транспорту, препорученом поштом, куриром, или лично, на адресу општине Ћићевац.

Предлог програма који је послат у више коверата, тј. пакета, неће бити узет у обзир.

Предња страна коверте са предлогом програма мора садржати најмање следеће податке; 1) назив годишњег/посебног програма којим се задовољавају потребе и интереси грађана у области спорта; 2) назив подносиоца предлога; 3) адресу подносиоца предлога; 4) назив програма; 5) напомену да се не отвара пре истека рока из јавног позива (код посебних програма).

Уколико примљени предлог програма није поднет на начин прописан у ставу 2. овог члана, овлашћено лице општине Ћићевац указаће без одлагања на тај пропуст подносиоцу програма и позвати га да недостатке отклони у року од седам дана.

Образац за пријављивање предлога програма доступан је код надлежних служби општине Ћићевац и на интернет сајту општине Ћићевац.

Члан

Када предлог програма подноси надлежни територијални спортски савез за општину Ћићевац, обједињено за свој програм и програме организација у области спорта, предлог програма треба да буде поднет засебно за сваког носиоца програма (посебан образац за сваког носиоца програма и за сваку од области потреба и интереса грађана из члана 137. став 1. Закона), уз подношење збирног прегледа свих предлога према носиоцима програма.

Члан

Предлози годишњих програма достављају се према динамици утврђеној Програмским календаром из члана 117. став 1. Закона.

Предлози посебних програма достављају се у року утврђеном јавним позивом.

Сагласно Закону, Општинско веће може изузетно одобрити одређени програм којим се реализују потребе и интереси грађана у области спорта из члана 137. став 1. Закона и на основу поднетог предлога програма у току године, без јавног позива, у случају када је у питању програм од посебног значаја за задовољавање потреба и интереса грађана у области спорта, а подносе га овлашћени предлагачи програма из члана 138. став 5. Закона и када је у питању програм који није из објективних разлога могао бити поднет у складу са Програмским календаром, а предмет и садржај програма је такав да може бити успешно реализован само од стране одређеног носиоца програма.

Члан

Предлог програма може се изузетно односити и на активности које се реализују у дужем временском периоду, до четири године, под условом да је то нужно с обзиром на природу и циљеве активности, да су предлогом програма за сваку годину предвиђена потребна средства и да су мерљиви годишњи резултати реализације програма.

Наставак реализације програма из става 1. овог члана одобрава се сваке године.

Реализација, односно наставак програма из ст. 1. и 2. овог члана може се одобрити само ако је поднет годишњи извештај за претходну буџетску годину у складу с уговором о реализовању програма и ако су остварени очекивани резултати.

IV НАЧИН ОДОБРАВАЊА ПРОГРАМА И ДОДЕЛЕ СРЕДСТАВА

Члан

Годишњи програм се извршава према следећој динамици:

* Општинско веће у року од 60 дана од дана усвајања буџета општине Ћићевац објављује јавно обавештење о максимално расположивом износу у буџету општине Ћићевац за финансирање годишњих програма и финансирање посебних програма, по областима потреба и интереса грађана из члана 137. став 1. Закона;
* 20. април – организације у области спорта достављају своје предлоге годишњих програма Спортском савезу општине Ћићевац, на прописаном обрасцу;
* 1. јун – Спортски савез општине Ћићевац разматра приспеле предлоге организација у области спорта, утврђује коначне предлоге годишњих програма који би се финансирали из буџета општине Ћићевац, врши ревизију предлога и обрасца предлога програма и доставља предлоге Општинском већу, на прописаним обрасцима, заједно са обједињеном рекапитулацијом предложених програма;
* 5. јун – председник општине образује стручну комисију за одобрење годишњих програма и јавно објављује њен састав;
* 1. јул – Стручна комисија анализира и оцењује поднете предлоге годишњих програма и подноси предлог председнику општине;
* 15. јул – Општинско веће утврђује прелиминарни обједињени предлог годишњих програма задовољавања потреба и интереса грађана у општини Ћићевац, за наредну буџетску годину, на основу предлога Стручне комисије;
* 15. децембар – Општинско веће ревидира прелиминарни обједињени предлог годишњих програма и усклађује га са средствима утврђеним у буџету општине Ћићевац за наредну годину, на предлог председника општине Ћићевац;
* 30. децембар – Општинско веће одлучује (доноси решење) о одобравању програма и обавештава носиоце програма о висини одобрених средстава по годишњим програмима;
* 31. јануар – председник општине закључује уговор о реализовању програма.

Уколико нека од организација у области спорта не достави Спортском савезу општине Ћићевац свој предлог програма до 20-ог априла, оставиће им се у оправданим случајевима накнадни рок до седам дана за достављање предлога, а ако ни тада предлог не буде достављен, сматраће се да је та организација одустала од предлагања својих програма у текућој години.

Рокови из става 1. овог члана представљају крајњи рок за предузимање утврђених радњи.

Јавни позиви и јавна обавештења, у смислу овог Правилника, објављују се на интернет сајту општине Ћићевац.

У јавном позиву за достављање посебних програма наводе се битни услови и критеријуми које треба да испуне предложени програми, а посебно: предмет јавног позива, висина средстава која су на располагању за предмет јавног позива, крајњи рок до кога морају бити употребљена добијена средства, рок до кога морају бити поднети предлози програма, датум обавештавања носиоца програма о одобреним програмима, место, време и лице код кога се може добити документација у вези с јавним позивом.

Број посебних програма који могу бити поднети по јавном позиву и који могу бити одобрени може бити у јавном позиву одређен на следећи начин: 1) дозвољава се подношење само једног предлога програма од стране једног носиоца програма; 2) дозвољава се достава више предлога програма истог носиоца програма, али се одобрава само један; 3) дозвољава се достављање више предлога програма истог носиоца програма и више може бити одобрено, али се ово условљава тиме да иста лица не могу бити ангажована на овим програмима (различити програмски тимови); 4) дозвољава се да организација може бити партнер у већем броју програма, под условом да има капацитет да учествује у тим програмима.

Општинско веће може да утврди у јавном позиву за достављање предлога посебних програма пројектне, односно програмске задатке за подношење програма.

Одлуком Општинског већа могу бити одређени и максимално дозвољени износи по програму за поједине области општег интереса у области спорта. Уколико је таква одлука донета, максимално дозвољени износ се наводи у јавном позиву и јавном обавештењу.

Одлука Општинског већа из става 8. овог члана објављује се на сајту општине Ћићевац пре почетка предлагања програма.

Спортски савез општине Ћићевац може да од предлагача програма, за предлоге програма код којих постоји потреба за додатним информацијама или појашњењима или кориговањима, пре достављања предлога општини Ћићевац, тражи додатно објашњење или кориговање програма од подносиоца програма.

Општинско веће може утврдити оквирни горњи износ који се може одобрити из буџета општине Ћићевац организацијама у области спорта за реализацију појединих годишњих програма из члана 137. став 1. Закона, тај износ поделити бројем бодова који имају све организације у области спорта које су поднеле предлоге годишњих програма из исте области потреба и интереса грађана у области спорта, и тако утврдити новчану вредност појединачног бода за текућу годину.

У случају из става 12. овог члана, одређење новчане вредности појединачног бода представља само оквирни критеријум за доделу средстава за реализацију програма одређеног носиоца програма, а да ли ће се и у ком обиму ће се одобрити средства, искључиво зависи од квалитета програма и испуњености критеријума утврђених Законом и овим Правилником.

Члан

За оцену годишњих и посебних програма председник општине образује Стручну комисију (у даљем тексту: Комисија).

Комисија има председника и четири члана, од којих је један члан представник Општинског Спортског савеза општине Ћићевац.

Комисија из става 1. овог члана састоји се од лица која имају искуство у управљању организацијама у области спорта и програмима у области спорта.

Председник општине може образовати и посебну стручну комисију за оцену програма из одређене области потреба и интереса грађана из члана 137. став 1. Закона.

Комисија врши стручни преглед и даје оцену поднетих предлога, на основу Закона и овог Правилника и доставља Општинском већу предлог за одобравање програма.

Комисија може да, за предлоге програма код којих постоји потреба за додатним информацијама или појашњењима или кориговањима, пре достављања предлога Општинском већу, тражи додатно објашњење или кориговање од подносиоца, односно носиоца програма.

Комисија може о одређеном питању да затражи и прибави писано стручно мишљење од стране истакнутих стручњака или одговарајућих организација.

Припреме, вођење и рад седнице комисије уређује се Пословником о раду.

Именованим члановима Комисије може се одлуком Општинског већа одредити накнада за рад, закључењем уговора о делу.

Члан

Предлог програма Комисија оцењује према следећим критеријумима:

1. испуњеност формалних (административних) услова које треба да испуни предлог програма;
2. испуњење услова који се тичу подносиоца, односно носиоца програма утврђених Законом и овим Правилником;
3. усклађеност циљева програма са потребама и интересима грађана у области спорта из члана 137. став 1. Закона, циљевима Националне стратегије развоја спорта у Републици Србији и циљевима Програма развоја спорта у општини Ћићевац;
4. вредновање квалитета предлога програма.

Приоритет при давању предлога Комисији за одобравање средстава имају програми који су боље оцењени према критеријумима из става 1. тач. 3) и 4) овог члана, ако Законом или овим Правилником није другачије одређено, и који обезбеђују да се уз најмањи утрошак средстава из буџета општине Ћићевац постигну намеравани резултати.

При давању предлога за одобравање програма којим се задовољавају потребе и интереси грађана у области спорта, Комисија мора водити рачуна да приоритет имају програми који су структурне и развојне природе, а између програма организовања, односно учешћа на спортским такмичењима, приоритет имају програми који се односе на спортска такмичења вишег ранга, у складу са Законом.

Члан

Процена квалитета годишњих и посебних програма, укључујући и финансијски план програма, биће спроведена у складу са критеријумима утврђеним овим Правилником.

Процена квалитета програма обухвата два типа критеријума за евалуацију: критеријуме за селекцију и критеријуме за доделу средстава.

Критеријуми за селекцију програма обухватају елементе којима се врши евалуација финансијских и оперативних способности носиоца програма како би се обезбедило да има потребна средства за сопствени рад током целокупног периода реализације програма и да поседује професионалне способности, стручност и искуство потребне за успешну реализацију комплетног програма, укључујући и партнере у реализацији програма.

Критеријуми за селекцију годишњих програма обухватају и вредновање капацитета организације у области спорта, носиоца програма, за дугорочно задовољавање потреба и интереса грађана у области спорта и реализовање предложеног програма.

Критеријуми за одобравање средстава обухватају оне елементе утврђене овим Правилником који омогућавају да се квалитет поднетих програма процени на основу постављених програмских циљева и приоритета, а сама средства одобре по основу активности које максимирају опште ефекте реализације програма.

Члан

Процена квалитета годишњих и посебних програма организација у области спорта, осим годишњих програма категорисаних спортских организација, врши се према критеријумима из Табеле вредновања квалитета годишњих и посебних програма, дате на Обрасцу 5 који је одштампан уз овај Правилник и чини његов саставни део, према критеријумима који су подељени на секције и подсекције, с тим да свака подсекција има оцену (бодове) од 1 до 5, и то: 1 – веома лоше; 2 – лоше; 3 – одговарајуће; 4 – добро; 5 – веома добро.

Критеријуми вредновања (евалуације, оцене) квалитета годишњег и посебног програма из става 1. овог члана обухватају:

1. секција 1 – Финансијски и оперативни капацитет носиоца програма (подсекције: да ли носилац програма и партнери имају довољно искуства у вођењу сличних програма; да ли носилац програма и партнери имају довољно стручности и техничког знања за вођење предложеног програма – имајући у виду тип активности које су предвиђене програмом; да ли носилац програма и партнери имају довољне управљачке капацитете – укључујући ангажована лица, опрему и способност за управљање предложеним финансијским планом програма; да ли носиоци програма имају довољно стабилне и довољне изворе финансирање) – максимално 20 бодова;
2. секција 2 – Значај програма (подсекције: конзистентност програма – у којој мери програм задовољава потребе и узима у обзир ограничења која постоје у области спорта у општини Ћићевац, колико су јасно дефинисани и стратешки одабрани они који су везани за програм, да ли су потребе циљне групе и крајњих корисника јасно дефинисане и добро одмерене, да ли програм поседује додатне квалитете) – максимално 25 бодова;
3. секција 3 – Методологија (подсекције: да ли су планиране активности одговарајуће, практичне и доследне циљевима и очекиваним резултатима, колико је компактан целокупан план програма, да ли су учешће партнера и његово ангажовање у реализацији програма добро одмерени, да ли је учешће циљне групе и крајњих корисника и њихово ангажовање у реализацији програма добро одмерено, да ли је план реализације програма добро разрађен и изводљив, да ли предлог програма садржи индикаторе успешности програма који се могу објективно верификовати) – максимално 30 бодова;
4. секција 4 – Одрживост програма (подсекције: да ли ће активности предвиђене програмом имати конкретан утицај на циљне групе, да ли ће програм имати вишеструки утицај, да ли су очекивани резултати програма одрживи) – максимално 15 бодова;
5. секција 5 – Финансијски план и рационалност трошкова (подсекције: да ли је однос између процењених трошкова и очекиваних резултата задовољавајући, да ли је предложени трошак неопходан за имплементацију програма) – максимално 10 бодова.

Ако је укупан збир у секцији 1 нижи од оцене „одговарајуће” (12 поена), предлог програма се искључује из евалуационог процеса.

Ако је укупан збир у секцији 2 нижи од оцене „добар” (15 поена), програм се искључује из евалуационог процеса.

Само предлози програма који буду имали више од 50 бодова биће узети у разматрање приликом доделе средстава.

Сматра се да Спортски савез општине Ћићевац и организације у области спорта са седиштем на територији општине Ћићевац које су од посебног значаја за општину Ћићевац у складу са чланом 137. став 5. Закона испуњавају у потпуности критеријуме у вези са финансијским и оперативним капацитетом из става 2. тачка 1) овог члана.

Члан

Процена квалитета годишњих програма категорисаних спортских организација врши се према критеријумима из Табеле вредновања квалитета годишњих програма категорисаних спортских организација, дате на Обрасцу 6 који је одштампан уз овај Правилник и чини његов саставни део, према критеријумима који су подељени на секције и подсекције, с тим да свака подсекција има оцену (бодове) од 1 до 5, и то: 1 – веома лоше; 2 – лоше; 3 – одговарајуће; 4 – добро; 5 – веома добро, осим секције 1 која има бодове од 1 до 100, у зависности од броја бодова који спортска организација има на основу свог рангирања.

Критеријуми вредновања (евалуације, оцене) квалитета годишњег програма из става 1. овог члана обухватају:

1. секција 1 – Ранг спортске организације према Категоризацији спортских организација у општини Ћићевац– максимално 100 бодова;
2. секција 2 – Финансијски и оперативни капацитет носиоца програма (подсекције: да ли носилац програма и партнери имају довољно искуства у вођењу сличних програма; да ли носилац програма и партнери имају довољно стручности и техничког знања за вођење предложеног програма – имајући у виду тип активности које су предвиђене програмом; да ли носилац програма и партнери имају довољне управљачке капацитете – укључујући ангажована лица, опрему и способност за управљање предложеним финансијским планом програма; да ли носиоци програма имају довољно стабилне и довољне изворе финансирање) – максимално 20 бодова;
3. секција 3 – Значај програма (подсекције: конзистентност програма – у којој мери програм задовољава потребе и узима у обзир ограничења која постоје у области спорта у општини Ћићевац, колико су јасно дефинисани и стратешки одабрани они који су везани за програм, да ли су потребе циљне групе и крајњих корисника јасно дефинисане и добро одмерене, да ли програм поседује додатне квалитете) – максимално 25 бодова;
4. секција 4 – Методологија (подсекције: да ли су планиране активности одговарајуће, практичне и доследне циљевима и очекиваним резултатима, колико је компактан целокупан план програма, да ли су учешће партнера и његово ангажовање у реализацији програма добро одмерени, да ли је учешће циљне групе и крајњих корисника и њихово ангажовање у реализацији програма добро одмерено, да ли је план реализације програма добро разрађен и изводљив, да ли предлог програма садржи индикаторе успешности програма који се могу објективно верификовати) – максимално 30 бодова;
5. секција 5 – Одрживост програма (подсекције: да ли ће активности предвиђене програмом имати конкретан утицај на циљне групе, да ли ће програм имати вишеструки утицај, да ли су очекивани резултати програма одрживи) – максимално 15 бодова;
6. секција 6 – Финансијски план и рационалност трошкова (подсекције: да ли је однос између процењених трошкова и очекиваних резултата задовољавајући, да ли је предложени трошак неопходан за имплементацију програма) – максимално 10 бодова.

Ако је укупан збир у секцији 2 нижи од оцене „одговарајуће” (12 поена), предлог програма се искључује из евалуационог процеса.

Ако је укупан збир у секцији 3, нижи од оцене „добар” (15 поена), програм се искључује из евалуационог процеса.

Само предлози програма који буду имали више од 50 бодова у секцијама 2–6 биће узети у разматрање приликом доделе средстава.

Сматра се да спортске организације са седиштем на територији општине Ћићевац које су од посебног значаја за општину Ћићевац у складу са чланом 137. став 5. Закона испуњавају у потпуности критеријуме у вези са финансијским и оперативним капацитетом из става 2. тачка 2) овог члана.

Члан

Поступак одобравања програма који су примљени у предвиђеном року врши се у три фазе.

У првој фази врши се административна (формална) провера и оцена испуњености услова и критеријума у погледу носиоца програма, форме предлога програма и адекватности предложеног програма, утврђених Законом, овим Правилником и јавним позивом када су у питању посебни програми.

Прву фазу спроводи општина Ћићевац.

У другој фази врши се вредновање квалитета програма према критеријумима утврђеним у Табели вредновања из чл. 25. и 26. овог Правилника, и утврђује предлог Општинском већу за одобрење програма.

Општинско веће доноси у другој фази одлуку о одбијању предлога програма, на предлог Комисије, уколико је предлог програма искључен из евалуационог процеса у складу са чланом 25. ст. 3. и 4. и чланом 26. став 3. овог Правилника.

Другу фазу спроводи Комисија.

О раду Комисије води се записник, који потписују председник и чланови Комисије.

Ако је предложени програм прошао претходне две фазе, у трећој фази доноси се коначна одлука о одобравању програма и одређењу висине средстава за реализацију програма.

У трећој фази Општинско веће одлучује, на основу предлога Комисије.

Непотпуни предлози програма не враћају се подносиоцу предлога.

Техничку и административну помоћ Комисији пружају овлашћена запослена лица у Општинској управи.

Члан

Вредновање квалитета програма спроводи се тако што сваки члан Комисије врши оцењивање достављених програма према табелама вредновања, а укупан број бодова се утврђује на основу просечних оцена у оквиру појединих секција, ако овим Правилником није другачије одређено.

Комисија може једногласном одлуком одлучити да се оцењивање према табелама вредновања квалитета програма врши гласањем чланова Комисије на седници Комисије.

Вредновање програма врши се на Обрасцу 10 који је одштампан уз овај Правилник и чини његов саставни део.

Члан

На основу извршених вредновања квалитета програма, Комисија утврђује прелиминарни предлог за одобрење програма.

Комисија сваки предлог програма обележава и следећим коментарима: ,,Не захтева додатне преговоре” или ,,Захтева додатне преговоре”. Уколико се прелиминарним предлогом за одобрење програма предвиђају мања средства него што су финансијским планом предлога програма предвиђена, програм се обавезно означава коментаром „Захтева додатне преговоре”.

У случају коментара да предлог програма захтева додатне преговоре, Комисија установљава оквир за преговоре и води преговоре, с тим да се током преговора обавезно дефинише и које ће се програмске активности реализовати, уколико програму треба да се одобре мања средства од оних утврђених буџетом предлога програма.

Предност у преговорима даје се програмима који су према оцени Комисије бољег квалитета.

Резултат преговора може бити позитиван и негативан. Позитиван исход преговора не мора да значи аутоматско одобравање средстава.

Након завршених преговора, Комисија утврђује коначни предлог и доставља га Општинском већу.

Члан

Предлог да се програм не прихвати и не одобре средства Комисија даје у следећим случајевима, водећи рачуна о укупно расположивим буџетским средствима за финансирање програма којима се задовољавају потребе и интереси грађана у области спорта:

1. програм није довољно релевантан са становишта остваривања циљева утврђених Националном стратегијом развоја спорта или Програмом развоја спорта у општини Ћићевац;
2. други програми су приоритетнији, у складу са чланом 138. став 7. Закона;
3. финансијске и оперативне могућности подносиоца програма нису довољне;
4. програм је лошијег квалитета, односно добио је мањи број бодова током процене квалитета предлога програма у односу на одабране предлоге програма;
5. резултати преговора нису имали позитиван исход.

Непотпуни предлози програма се не враћају подносиоцу предлога.

Члан

Уколико је предложени програм прошао претходне две фазе, у трећој фази доноси се коначна одлука о одобравању или неодобравању програма и одређењу висине средстава за реализацију програма.

Одлуке у трећој фази доноси Општинско веће, на основу предлога Комисије.

Одобравање предложених програма и средстава од стране Општинског већа заснива се на значају реализације програма за задовољавање потреба и интереса грађана у области спорта, конзистентности програма с~~а~~ циљевима Националне стратегије развоја спорта и Програма развоја спорта у општини Ћићевац, квалитету програма, очекиваним резултатима реализације програма, одрживости програма и рационалности, рангу спортских грана, рангу (категорији) спортских организација и укупне суме предвиђене за финансирање програма у одређеној области потреба и интереса грађана у области спорта у општини Ћићевац.

О одобрењу годишњих и посебних програма Општинско веће одлучује појединачним решењем.

Решења Општинског већа о одобрењу годишњег и посебног програма су коначна и против њих се може водити управни спор. Предмет управног спора не може бити, у складу са Законом, износ добијених средстава по основу годишњих и посебних програма.

Члан

Са подносиоцем одобреног програма, у складу са Законом, председник општине закључује уговор о реализовању програма.

Председник општине закључује са носиоцем годишњег програма уговор за сваку од области потреба и интереса грађана из члана 137. став 1. Закона за коју је поднет предлог програма.

Ако се носилац одобреног програма не одазове позиву за закључење уговора у року од осам дана од дана пријема позива, сагласно Закону, сматраће се да је одустао од предлога програма.

Ако су носиоцу програма за реализацију одобреног програма додељена мања средства од средстава наведених у финансијском плану програма, носилац програма је обавезан да пре закључења уговора о реализовању програма усклади финансијски план програма и план реализације програмских активности са висином додељених средстава и одобреним активностима на реализацији програма, и да достави Општинском већу допуну, односно измену предложеног програма усаглашену са висином одобрених средстава.

Уговор о реализовању програма којим се остварују потребе и интереси грађана у области спорта у општини Ћићевац закључен супротно одредбама Закона и овог Правилника ништав је, у складу са чланом 138. став 9. Закона.

Члан

Одобрени износ средстава за реализацију програма преноси се организацији која реализује програм у складу са уговором и одобреним квотама буџета општине Ћићевац.

V ИЗВЕШТАЈ О РЕАЛИЗАЦИЈИ ПРОГРАМА

Члан

Носиоци одобрених програма обавезни су да Општинском већу, на његов захтев, као и у року који је предвиђен овим Правилником и уговором о реализовању програма, а најмање једном годишње, доставе извештај са потребном документацијом о остваривању програма или делова програма и коришћењу средстава буџета општине Ћићевац.

Периодични извештај се подноси у року од 15 дана по истеку сваког квартала у току реализације програма, на Обрасцу 9, који је одштампан уз овај Правилник и чини његов саставни део, ако овим Правилником није другачије одређено.

Председник општине може затражити да се уз периодични извештај достави и целокупна документација везана за извршена плаћања (изводи, рачуни и др.).

Наредна авансна уплата буџетских средстава неће се уплаћивати оним носиоцима програма који не доставе периодични извештај.

Извештај о реализацији годишњег програма садржи извештај по свакој програмској целини и по свакој области потреба и интереса грађана у области спорта из члана 137. став 1. Закона у којој се програм реализује.

Носиоци одобреног програма у завршном извештају о реализацији програма врше и процену постигнутих резултата са становишта постављених циљева (самоевалуација).

Општинско веће може обуставити даље финансирање програма, односно једнострано раскинути уговор о реализовању програма ако носилац одобреног програма не достави извештај у року предвиђеном уговором.

Носилац програма је у обавези да у року од 15 дана од завршетка реализације програма достави Општинском већу завршни (коначни) извештај о реализацији програма, са фотокопијама комплетне документације о утрошку средстава, означене на начин који је доводи у везу са одређеном врстом трошкова из финансијског плана програма, оверене сопственим печатом.

Уз завршни извештај о реализацији програма коме је одобрено више од један милион динара подноси се и извештај ревизора (ревизија испуњења уговорних обавеза).

Извештај из става 8. овог члана подноси се на Обрасцу 7, који је одштампан уз овај Правилник и чини његов саставни део.

Извештај о реализацији програма изградње/опремања/одржавања спортских објеката подноси се на Обрасцу 8, који је одштампан уз овај Правилник и чини његов саставни део.

Општинско веће разматра само оне извештаје о реализацији програма који су поднети на прописаном обрасцу.

У извештај из става 1. овог члана уносе се одговарајући подаци о личности из члана 5. став 10. Закона лица која су учествовала у реализацији програма.

Документација која се подноси уз периодични или завршни извештај мора да упућује на ставку (део) извештаја на који се односи, односно документација која се односи на утрошак средстава мора да упућује на конкретни трошак из финансијског плана програма.

Документација која се подноси уз периодични или завршни извештај а односи се на утрошак средстава подноси се у целости, нумерички се означава и у прилогу се ређа узлазним редоследом.

Члан

Општинско веће врши по завршетку програма анализу реализације програма и постизања планираних ефеката, с циљем да се утврди: да ли је програм спроведен ефикасно и ефективно у односу на постављене индикаторе; да ли су постављени циљеви били релевантни; да ли су постигнути очекивани резултати; да ли је остварен очекивани утицај; да ли су остварени утицаји у складу са утрошком средстава; да ли је обезбеђена одрживост.

Општинско веће може ангажовати и одговарајуће стручњаке за спољну евалуацију реализације одобрених програма.

Спортски савез општине Ћићевац, као овлашћени предлагач годишњих програма, дужан је да, у складу са Законом и својим статутом, прати реализацију одобрених програма и да на крају реализације програма подноси извештај Општинском већу о остваривању циљева и ефеката програма, а ако се уоче озбиљни проблеми и недостаци у реализацији програма, и пре тога.

Организације у области спорта, носиоци годишњих програма, обавезни су да Спортском савезу општине Ћићевац, као предлагачу програма, пруже све потребне информације и омогуће увид у сва документа и све активности везане за реализацију програма, као и да им достављају у исто време када и Општинском већу примерак извештаја о реализацији програма.

Члан

Носиоци програма који не утроше одобрена буџетска средства по некој од авансних уплата, дужни су да у периодичном извештају образложе разлоге због којих та средства нису утрошена, и да траже одобрење да се та средства пренесу у наредни период, уз подношење доказа да се средства налазе на њиховом рачуну.

Носилац програма је обавезан да по подношењу завршног извештаја изврши повраћај неутрошених средстава на крају године у буџет општине Ћићевац.

Изузетно, Општинско веће може, уколико објективне потребе и околности то захтевају, да одобри да се неутрошена средства на годишњем нивоу користе као авансне уплате за реализацију активности из одобреног годишњег програма за наредну годину, за исте намене, с тим да се, по истом основу, не захтевају додатна средства за програм у текућој години и водећи рачуна да су авансне уплате нужне за несметану реализацију програма, као и да не угрожавају основни циљ програма и не нарушавају наменско коришћење средстава.

Члан

Носиоци одобреног програма у року од 15 дана од дана усвајања завршног извештаја о реализацији програма чине доступним јавности извештај о свом раду и о обиму и начину стицања и коришћења средстава и тај извештај достављају Општинском већу.

Извештај из става 1. овог члана објављује се и на интернет сајту носиоца програма и мора бити доступан јавности током целе године.

На свим документима и медијским промоцијама везаним за реализовање програма којима се остварују потребе и интереси грађана у области спорта мора бити истакнуто да се програм финансира средствима из буџета општине Ћићевац.

VI КОНТРОЛА РЕАЛИЗАЦИЈЕ ОДОБРЕНИХ ПРОГРАМА

Члан

Носилац програма води све потребне евиденције које омогућавају овлашћеним лицима општине Ћићевац спровођење контроле реализовања програма и утрошка средстава.

Носилац одобреног програма дужан је да чува евиденцију, односно документацију која се односи на реализовање тог програма десет година од дана када је тај програм завршен, ако законом није друкчије одређено.

Носилац програма је у обавези да овлашћеним лицима општине Ћићевац омогући увид у целокупну документацију и сва места везана за реализацију уговореног програма, и у поступку контроле пружи им сва потребна обавештења.

Носилац програма је у обавези да омогући овлашћеним лицима општине Ћићевац увид у податке које воде трећа лица, а у вези су са коришћењем одобрених средстава и реализацијом програма.

Члан

Носилац одобреног програма коме су пренета средства дужан је да наменски користи средства добијена из буџета општине Ћићевац

Средства добијена из буџета општине Ћићевац за реализовање програма којима се задовољавају потребе и интереси грађана у области спорта морају се вратити, у целости или делимично, даваоцу средстава, заједно са затезном каматом од момента пријема, у случајевима утврђеним у члану 133. ст. 1–3. Закона.

Носилац одобреног програма обавезан је да набавку добара, услуга или радова у оквиру одобрених средстава врши у складу са законом којим се уређују јавне набавке.

Реализовани трошкови су прихватљиви, ако већ нису финансирани из других јавних прихода, да су директно повезани са одобреним програмом, да су настали након потписивања уговора о реализацији програма, да су регистровани кроз одговарајућу књиговодствену документацију, да се могу поткрепити оригиналном документацијом са јасно наведеним датумом и износом и да се слажу са максималним вредностима одобрених трошкова у финансијском плану програма.

Члан

Измене у погледу одобрених средстава за реализацију програма, могу се извршити ако се:

1. не угрожава основни циљ програма;
2. средства компензују у оквиру одређене врсте трошкова, као и између различитих врста трошкова, обраћајући пажњу на то да варијација не сме да прелази 10% од првобитно одобрене суме новца у оквиру сваке врсте трошкова.

У случајевима из става 1. овог члана, носилац програма може да током реализације програма изврши измену финансијског плана програма и да о томе обавести Општинско веће.

У свим другим случајевима мора да се унапред поднесе писани захтев Општинском већу за одобрење одступања, уз додатно објашњење, с тим да се такав захтев може поднети до 1. децембра када су у питању годишњи програми, а за посебне програме у току реализације програма или пре утврђеног крајњег рока за реализацију програма.

Члан

Финансирање реализације програма може се обуставити ако носилац програма:

1. на захтев овлашћеног лица општине Ћићевац, као и у роковима утврђеним уговором о реализовању програма, није доставио извештај са потребном комплетном документацијом о остваривању програма или делова програма и коришћењу средстава буџета општине Ћићевац;
2. употребљава средства ненаменски, у потпуности или делимично;
3. не поштује динамику реализовања програма или се не придржава прописаних или уговорених мера које су утврђене у циљу обезбеђења реализације програма;
4. престане да испуњава услове који су на основу Закона и овог Правилника потребни за одобрење програма;
5. спречи или онемогући спровођење прописаних, односно уговорених контролних мера;
6. не достави Спортском савезу општине Ћићевац, као овлашћеном предлагачу годишњих програма, потребне информације, односно не омогући увид у документа и активности везане за реализацију годишњег програма;
7. у другим случајевима очигледно не може да реализује програм у битном делу како је планирано.

Носилац неће одговарати за кашњења или неизвршавање обавеза предвиђених уговором о реализацији програма, када до неизвршења дође услед елементарних непогода, налога државних органа, и других околности које су изван реалне контроле и нису последица грешке или немара носиоца програма.

Члан

Председник општине ставља на увид јавности, у складу са законом: извештај о поднетим предлозима програма са траженим износом средстава, извештај о одобреним програмима са износом одобрених средстава, годишњи извештај о реализовању свих одобрених програма за задовољавање потреба и интереса грађана у спорту.

Извештаји из става 1. овог члана обавезно се објављују на интернет страници општине Ћићевац.

Члан

У складу са Законом, Општинско веће врши, по завршетку одобреног програма, анализу реализације програма и постизања планираних ефеката и, у случају да оцени да планирани ефекти нису постигнути у битном делу пропустом носиоца програма, затражиће од носиоца програма да одржи скупштину, односно одговарајући орган, у року од 60 дана ради утврђења одговорности лица која су реализовала програм и лица која су учествовала у доношењу одлука које су довеле до непостизања планираних ефеката програма.

Носилац програма је дужан да обавести Општинско веће о датуму одржавања скупштине и одлукама које су донете у погледу утврђивања одговорности, у складу са ставом 1. овог члана.

VII КРИТЕРИЈУМИ ОДОБРАВАЊА И КОНТРОЛЕ ПРОГРАМА ИЗГРАДЊЕ,

ОДРЖАВАЊА И ОПРЕМАЊА СПОРТСКИХ ОБЈЕКАТА

Члан

У поступку одобравања програма, односно пројеката изградње, опремања и одржавања спортских објеката, поред критеријума утврђених у члану 8. овог Правилника, цени се испуњеност следећих критеријума:

1. да за планиране активности постоји потребна документација, у складу са законом којим се уређује планирање и изградња објеката;
2. да је обезбеђена локација за изградњу спортског објекта;
3. да спортски објекат испуњава услове прописане актом којим су уређени услови за обављање спортских делатности, у складу са Законом;
4. да је спортски објекат категорисан у складу са националном категоризацијом спортских објеката;
5. да је спортски објекат уписан у матичну евиденцију спортских објеката, у складу са Законом;
6. да је у питању капитално одржавање спортског објекта (реконструкција, доградња, адаптација и санација);
7. да су радови на изградњи и капиталном одржавању спортских објеката предвиђени одговарајућом планском документацијом;
8. да је премер и предрачун радова на изградњи, односно одржавању спортског објекта урађен и оверен од стране стручног лица;
9. да је земљиште на којем се планира изградња новог спортског објекта у јавној својини;
10. да је спортски објекат у јавној својини (у целини или делимично);
11. да носилац програма из сопствених средстава сноси трошкове припремних радова, израде техничке документације, ангажовања стручног надзора, техничког пријема, укњижбе;
12. да се изградња и одржавање и опремање спортског објекта у оквирима јавно-приватног партнерства врши под условима и на начин утврђен законом којим је уређено јавно-приватно партнерство;
13. да се уговором регулишу сва својинска и имовинска питања у вези са изградњом и одржавањем спортског објекта, у складу са законом којим је уређена јавна својина и другим законима.

Члан

Власник, односно корисник земљишта или спортског објекта подноси предлог пројекта изградње, опремања и одржавања спортског објекта уз сагласност власника земљишта, односно спортског објекта.

Предлог пројекта изградње и капиталног одржавања спортског објекта могу заједнички да поднесу више овлашћених подносилаца, у случају сусвојине на земљишту или објекту.

Опремање спортског објекта подразумева опрему која се уграђује у спортски објекат и са њим чини функционалну техничко-технолошку целину.

Одржавање спортског објекта подразумева капитално одржавање у смислу извођења радова на реконструкцији, доградњи, адаптацији и санацији спортских објеката.

Предлог годишњег пројекта (програма) изградње, опремања и одржавања спортског објекта чине појединачни пројекти, који се, у складу са садржајем, групишу у посебне програме:

1. изградња спортских и рекреативних објеката;
2. капитално одржавање спортских и рекреативних објеката;
3. изградња спортских објеката за потребе образовања;
4. капитално одржавање спортских објеката за потребе образовања;
5. изградња и прилагођавање спортских објеката за лица са посебним потребама и инвалидитетом.

Члан

Уз пројекат изградње и одржавања спортског објекта мора бити приложена документација којом се доказује испуњеност прописаних услова и критеријума према закону којим се уређује област планирања и изградње, као и документација о спровођењу програма (предрачун радова; власнички лист за земљиште и објекат; уговор о заједничком улагању; локацијска дозвола, грађевинска дозвола или решење којим се одобрава извођење радова на адаптацији или санацији спортског објекта; главни пројекат према закону којим се уређује област планирања и изградње; окончана или последња привремена ситуација за извршене радове и извештај надзорног органа – код фазне изградње; други докази).

Члан

Годишњи пројекат изградње и инвестиционог одржавања спортских објеката извршава се према динамици утврђеној програмским календаром у складу са Законом.

Члан

Носилац пројекта образује, након обавештења о одобрењу програма, тим за спровођење програма и одређује руководиоца и његове чланове.

Носилац пројекта, по извршеном техничком прегледу и извршеној записничкој примопредаји и коначном обрачуну изведених радова, дужан је да обезбеди употребну дозволу.

VIII ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ПРОГРАМА СТИПЕНДИРАЊА

ЗА СПОРТСКО УСАВРШАВАЊЕ КАТЕГОРИСАНИХ СПОРТИСТА

Члан

Финансирање програма стипендирања за спортско усавршавање категорисаних спортиста, посебно перспективних спортиста, врши се у складу са следећим критеријумима:

1. да је у питању спортиста аматер, у складу са Законом и спортским правилима;
2. да је спортиста држављанин Републике Србије;
3. да је спортиста у текућој години рангиран у складу са чланом 140. став 2. Закона;
4. да га његова спортска организација предложи за добијање стипендије;
5. да се у текућој години бави спортским активностима у спортским организацијама у општини Ћићевац;
6. да испуњава обавезе према националној спортској репрезентацији у коју је позван;
7. да у текућој години има статус ученика и да је у претходној школској години остварио минимално врлодобар успех – за спортисте узраста од 15 до 19 година;
8. да му је утврђена здравствена способност за обављање спортских активности у складу са Законом;
9. да поштује антидопинг правила прописана Законом о спречавању допинга у спорту;
10. да је његово понашање на спортским теренима и изван њих у складу са спортским духом и фер плејом.

Право на стипендију престаје спортисти престанком испуњавања услова из става 1. овог члана, на основу одлуке Општинског већа.

Општинско веће посебном одлуком утврђује максимални број стипендија које могу добити спортисти за спортско усавршавање исте спортске организације, у зависности од ранга спорта утврђеног Националном категоризацијом спортова, и висину месечног износа стипендија у зависности од категорије спортисте (заслужни спортиста, спортиста међународног разреда, спортиста националног разреда, перспективни спортиста, други категорисани спортиста).

Са спортистом коме је одлуком Општинског већа додељена стипендија за спортско усавршавање председник општине закључује уговор о одобравању стипендије, на основу кога се спортисти месечно исплаћује стипендија и који обавезно садржи податке о новчаном износу месечне стипендије, роковима исплате, року важења уговора и правима и обавезама спортисте.

IX ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ПРОГРАМА ПРИЗНАЊА

И НАГРАДЕ ЗА ПОСТИГНУТЕ СПОРТСКЕ РЕЗУЛТАТЕ И ДОПРИНОС РАЗВОЈУ СПОРТА

Члан

Годишње спортско признање општине Ћићевац додељује се у виду повеље и новчане награде за:

1. освојену медаљу на великим међународним спортским такмичењима;
2. освојено национално, регионално или европско клупско првенство;
3. дугогодишњи изузетан допринос развоју спорта у општини Ћићевац и Републици Србији.

Годишње спортско признање из става 1. овог члана може се доделити спортској организацији, спортисти или спортском стручњаку.

Општинско веће утврђује висину новчане награде из става 1. овог члана.

Општинско веће утврђује изглед повеље из става 1. овог члана.

У случају да спортска организација или спортиста, односно спортски стручњак у истој години оствари више спортских резултата који представљају основ за добијање признања и награде из става 1. овог члана, може се одобрити само једно признање и новчана награда за најбољи (највреднији) спортски резултат остварен у претходној години.

Са спортском организацијом, спортским стручњаком или спортистом из става 2. овог члана председник општине закључује, на основу одлуке Општинског већа о додели спортског признања, уговор о додели новчане награде.

X ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ПРОГРАМА ОДОБРАВАЊА КОРИШЋЕЊА СПОРТСКИХ ОБЈЕКАТА У СВОЈИНИ ОПШТИНЕ ЋИЋЕВАЦ

Члан

У циљу рационалног и наменског коришћења спортских сала и спортских објеката у државној својини чији је корисник општина Ћићевац, односно који су у јавној својини општине Ћићевац, спортским организацијама се може одобрити њихово бесплатно коришћење за спортске активности, односно доделити бесплатни термини за тренирање и обављање других спортских активности ако су поред општих услова и критеријума утврђених овим Правилником испуњени и следећи услови:

1) да су све спортске активности које се у спортском објекту обављају бесплатне за све спортисте учеснике у реализацији програма;

2) да је претежни део спортских активности тренирања везан за рад са децом и младим.

Општинско веће утврђује укупан број слободних бесплатних термина (у сатима) по појединим спортским објектима, и о финансирању тих термина закључује уговор са организацијом у области спорта која управља спортским објектима из става 1. овог члана.

Спортска организација из става 1. овог члана обавезна је да сале и спортске објекте у којима обавља спортске активности користи у складу са законом, пратећим подзаконским актима, спортским правилима и уговором о реализацији програма.

XI ПОСЕБНИ КРИТЕРИЈУМИ ОДОБРАВАЊА И ФИНАНСИРАЊА ГОДИШЊИХ ПРОГРАМА ОРГАНИЗАЦИЈА У ОБЛАСТИ СПОРТА КОЈЕ СУ ОД ПОСЕБНОГ ЗНАЧАЈА ЗА ОПШТИНУ ЋИЋЕВАЦ

Члан

Годишњи програм из члана 137. став 1. тачка 8) Закона може се одобрити само организацији у области спорта која поред општих услова и критеријума утврђених овим Правилником испуњава и услов да је одлуком Општинског већа утврђена као организација у области спорта од посебног значаја за општину Ћићевац у складу са ст. 2–7. овог члана.

Општинско веће својом одлуком, на предлог председника општине, утврђује организације у области спорта на територији општине Ћићевац од посебног значаја за општину Ћићевац.

Спортски савез општине Ћићевац је као надлежни територијални спортски савез територијални спортски савез од посебног значаја за општину Ћићевац.

Општинско веће одлуку из става 2. овог члана доноси, у складу са чланом 137. став 1. тачка 8) Закона, у зависности од тога каква је унутрашња организованост организације, који је ранг спортске гране према Националној категоризацији спортова, колики је број учлањених организација и спортиста, каква је спортска традиција и спортски резултати организације, у којој мери се унапређује стручни рад, у ком рангу такмичења организација учествује, број екипа организације које се такмиче у оквиру надлежног националног гранског спортског савеза (и мушкарци и жене, у свим категоријама), чланства у надлежном националном спортском савезу, испуњености услова за обављање спортских активности и делатности у складу са Законом, у којој мери се повећава обухват бављења грађана спортом, поседовање спортских објеката, као и према томе у којој мери се делатност организације уклапа у приоритете утврђене Програмом развоја спорта у општини Ћићевац.

Предлог да се одређена организација у области спорта утврди за организацију од посебног значаја за општину Ћићевац може дати свака организација у области спорта са територије општинеЋићевац, уз подношење документације којом се доказује испуњеност критеријума из става 4. овог члана.

При доношењу одлуке из става 2. овог члана Општинско веће води рачуна и о томе у којој мери су активности организације у области спорта од значаја за реализацију Националне стратегије развоја спорта и Програма развоја спорта у општини Ћићевац.

Општинско веће пре доношења одлуке из става 2. овог члана прибавља мишљење Спортског савеза општине Ћићевац.

Општинско веће доноси одлуку да одређеној организацији престаје статус организације у области спорта која је од посебног значаја за општину Ћићевац када организација престане да испуњава критеријуме из става 4. овог члана на основу којих је стекла тај статус.

VIII ПРЕЛАЗНЕ И ЗАВРШНЕ ОДРЕДБЕ

Члан

Поступак одобрења програма којим се задовољавају потребе и интереси грађана у области спорта који је започет, а није окончан до дана ступања на снагу овог Правилника, окончаће се по одредбама овог Правилника.

Обавеза коришћења Матрице логичког оквира и SWOT анализе из члана 9. став 3. овог Правилника примењује се код годишњих програма који се подносе у 2017. години.

Спортски савез општине Ћићевац подноси извештај Општинском већу о остваривању циљева и ефеката годишњих програма чији је предлагач почев од годишњих програма за 2017. годину.

Члан

Даном ступања на снагу овог Правилника престаје да важи Правилник о условима и начину финансирања потреба у области спорта („Сл. лист општине Ћићевац”, бр. 12/15).

Члан

Овај Правилник ступа на снагу осмог дана од дана објављивања у „Сл. листу општине Ћићевац“.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 66-3/17-02 од 31.5.2017. године

ПРЕДСЕДНИК

Златан Кркић, с.р.

АКТИ

ЈАВНИХ ПРЕДУЗЕЋА И УСТАНОВА

9.

На основу члана 22. став 1. тачка 7 Закона о јавним предузећима („Сл. гласник РС“, бр. 15/2016) и члана 28. став 1. тачка 7 Одлуке о оснивању ЈКСП ''Развитак'' Ћићевац (''Сл. лист општине Ћићевац'', бр. 2/2017 – пречишћен текст), Надзорни одбор ЈКСП ''Развитак'' Ћићевац на 49. седници одржаној 21.6.2017. године, донео је

СТАТУТ

ЈКСП ''РАЗВИТАК“ ЋИЋЕВАЦ

ОПШТЕ ОДРЕДБЕ

Члан 1.

Овим статутом, у складу са Одлуком о оснивању ЈКСП ''Развитак'' Ћићевац, уређују се питања од значаја за правни промет, начин организовања и пословања, управљања, међусобних односа оснивача и предузећа и друга питања од значаја за рад ЈКСП ''Развитак'' (у даљем тексту: ЈП).

Члан 2.

ЈП је основано ради обезбеђивања трајног обављања делатности од општег интереса и уредног задовољавања потреба корисника услуга и остваривања других законом утврђених интереса.

Члан 3.

Овај статут садржи следеће одредбе:

* подаци о оснивачу,
* пословно име, седиште, печат и штамбиљ,
* делатност ЈП
* одговорност за обавезе,
* заступање и представљање,
* планирање рада и развоја,
* унутрашња организација и делатност ЈП,
* имовина ЈП и начин распоређивања добити,
* састав, избор и опозив органа ЈП,
* пословна тајна,
* статусне промене и промене облика ЈП,
* заштита и унапређење животне средине,
* обезбеђење општег интереса,
* општи акти ЈП,
* јавност у раду,
* друга питања која су од значаја за несметано обављање делатности за коју је основана ЈП.

ПОДАЦИ О ОСНИВАЧУ

Члан 4.

Оснивач ЈП је општина Ћићевац, Улица Карађорђева 106*.*

Права оснивача оставарује Скупштина општине Ћићевац.

ПОСЛОВНО ИМЕ, СЕДИШТЕ, ПЕЧАТ И ШТАМБИЉ

Члан 5.

Пословно име ЈП гласи: Јавно комунално стамбено предузеће ''Развитак“ Ћићевац, са потпуном одговорношћу.

Скраћено пословно име је ЈКСП „Развитак“ Ћићевац.

Члан 6.

Седиште ЈП је у Ћићевцу, Светог Саве бр. 2.

Члан 7.

О промени пословног имена и седишта одлучује Надзорни одбор ЈП уз сагласност оснивача.

Члан 8.

ЈП има два печата округлог облика.

Један печат је пречника 28 мм. Са унутрашње стране круга исписан је текст: Јавно комунално – стамбено предузеће. У средини печата исписан је текст: ''РАЗВИТАК'' Ћићевац.

Други печат је пречника 32 мм са исписаним текстом: Република Србија, општина Ћићевац, Јавно комунално стамбено предузеће „Развитак“ Ћићевац. У средини печата налази се грб Републике Србије. Текст печата исписан је у концентричним круговима око грба Републике Србије, у складу са Законом.

Штамбиљ ЈП је правоугаоног облика страница 55х25мм следећег изгледа:

* у првом и другом реду исписан је назив Развитак
* у трећем реду „број са празном линијом“
* у четвртом реду линија за датум
* у петом реду исписано је седиште Развитка.

Текст печата и штамбиља исписује се на српском језику.

ДЕЛАТНОСТ ЈП

Члан 9.

Претежна делатност ЈП је:

* 3811 скупљање отпада који није опасан

осим наведене претежне делатности, ЈП ће се бавити и другим делатностима, као што су:

* 0119 гајење цвећа, резаног цвећа и пупољака
* 0130 гајење садног материјала, делатност расадника
* 0210 гајење шума и остале шумарске делатности
* 0812 експлоатација шљунка, песка, глине и каолина
* 2369 производња осталих производа од бетона, гипса и цемента
* 3522 дистрибуција гасовитих горива гасоводом
* 3530 снабдевање паром и климатизација
* 3600 скупљање, пречишћавање и дистрибуција воде
* 3700 уклањање отпадних вода
* 3821 третман и одлагање отпада који није опасан
* 3831 демонтажа олупина
* 3832 поновна употреба разврстаних материјала
* 4291 изградња хидротехничких објеката
* 4321 постављање електричних инсталација
* 4322 постављање водоводних, канализационих, грејних и климатизационих система
* 4329 остали инсталациони радови у грађевинарству
* 4334 бојење и застакљивање
* 4399 остали непоменути специфични грађевински радови
* 4530 трговина деловима и прибором за моторна возила
* 4622 трговина на велико цвећем и садницама
* 4673 трговина на велико дрветом, грађевинским материјалом и санитарном опремом
* 4674 трговина на велико металном робом, инсталационим материјалима, опремом и прибором за грејање
* 4677 трговина на велико отпацима и остацима
* 4711 трговина на мало у неспецијализованим продавницама претежно храном, пићима и дуваном
* 4752 трговина на мало металном робом, бојама и стаклом у специјализованим продавницама
* 4762 трговина на мало новинама и канцеларијским материјалом у специјализованим продавницама
* 4778 остала трговина на мало новим производима у специјализованим продавницама
* 4779 трговина на мало половном робом у продавницама
* 4789 трговина на мало осталом робом на тезгама и пијацама
* 5221 услужне делатности у копненом саобраћају
* 5610 делатности ресторана и покретних угоститељских објеката
* 5911 производња кинематографских дела, аудио-визуелних производа и телевизијског програма
* 5912 делатности које следе након фазе снимања у производњи кинематографских дела и телевизијског програма
* 5913 дистрибуција кинематографских дела, аудио-визуелних дела и телевизијског програма
* 6201 рачунарско програмирање
* 6312 ВЕБ портали
* 6820 изнајмљивање властитих или изнајмљених некретнина и управљање њима
* 6832 управљање некретнинама за накнаду
* 7022 консултантске активности у вези са пословањем и осталим управљањем
* 7311 делатност рекламних агенција
* 7320 истраживање тржишта и испитивање јавног мњења
* 7990 остале услуге резервације и делатности повезане с њима
* 8110 услуге одржавања објеката
* 8130 услуге уређења и одржавања околине
* 8211 комбиноване канцеларијско-административне услуге
* 8230 организовање састанака и сајмова
* 8299 остале услужне активности подршке пословању
* 9321 делатност забавних и тематских паркова
* 9603 погребне и сродне делатности.

ЈП може без уписа у регистар да врши и друге делатности које служе обављању претежне делатности, уколико за те делатности испуњава услове предвиђене законом.

О промени делатности ЈП, као и о обављању других делатности које служе обављању претежне делатности, одлучује Надзорни одбор, уз сагласност оснивача, у складу са законом.

ОДГОВОРНОСТ ЗА ОБАВЕЗЕ

Члан 10.

ЈП у правном промету са трећим лицима има сва овлашћења и иступа у своје име и за свој рачун, и одговара за обавезе целокупном својом имовином.

ЗАСТУПАЊЕ И ПРЕДСТАВЉАЊЕ

Члан 11.

ЈП заступа и представља директор.

Директор ЈП је овлашћен да у оквиру делатности ЈП, заступа, представља, закључује уговоре и да врши све правне радње у складу са законом.

ПЛАНИРАЊЕ РАДА И РАЗВОЈА

Члан 12.

Унапређење рада и развоја ЈП заснива се на дугорочном и средњорочном плану рада и развоја, који доноси Надзорни одбор ЈП.

Плановима рада из става 1. ове одлуке, утврђују се пословна политика и развој ЈП, одређују се непосредни задаци и утврђују средства и мере за њихово извршавање.

Планови и програми рада ЈП морају се заснивати на законима којима се уређују одређени односи у делатностима којима се бави ЈП.

Члан 13.

Планови и програми ЈП су:

* годишњи програм пословања
* средњорочни план пословне стратегије и развоја
* дугорочни план пословне стратегије и развоја.

За сваку календарску годину ЈП доноси годишњи програм пословања за наредну годину и доставља га оснивачу најкасније у року од 15 дана од дана усвајања Одлуке о буџету, ради давања сагласности. Саставни део годишњег програма пословања су финансијски план и посебан програм. Посебан програм садржи намену и динамику коришћења средстава.

Годишњи програм пословања садржи, нарочито:

1. планиране изворе прихода и позиције расхода по наменама;
2. планиране набавке;
3. план инвестиција;
4. планирани начин расподеле добити, односно планирани начин покрића губитка;
5. елементе за целовито сагледавање цена производа и услуга;
6. план зарада и запошљавања;
7. критеријуме за коришћење средстава за помоћ, спортске активности, пропаганду и репрезентацију.

Измене и допуне годишњег програма пословања могу се вршити искључиво из стратешких и општих интереса или уколико се битно промене околности у којима ЈП послује. Сагласност на измене и допуне годишњег програма пословања се не може дати ако ЈП изменама и допунама предлаже повећање средстава за одређене намене, а која је већ утрошило у висини која превазилази висину средстава за те намене из усвојеног годишњег програма пословања.

За сваку календарску годину Влада ближе утврђује елементе годишњег програма пословања.

Дугорочни и средњорочни план пословне стратегије и развоја сматрају се донетим када на њих сагласност да Скупштина општине.

Члан 14.

ЈП доставља Општинском већу тромесечне извештаје о реализацији годишњег програма пословања.

Извештај из става 1. овог члана Општинском већу се доставља у року од 30 дана од дана истека тромесечја.

На основу извештаја из става 1. овог члана Општинско веће сачињава и доставља информацију надлежном министарству о степену усклађености планираних и реализованих активности.

Поред информације из става 3. овог члана, Општинско већеједном годишње доставља надлежном министарству анализу пословања ЈП са предузетим мерама за отклањање поремећаја у пословању ЈП. Анализа се доставља у року од 60 дана од дана завршетка календарске године.

Члан 15.

ЈП је дужно да пре исплате зарада овери образац за контролу обрачуна исплате зарада.

Уколико ЈП не спроводи годишњи програм пословања у делу који се односи на зараде или запошљавање, надлежни орган локалне самоуправе неће извршити оверу образаца за контролу обрачуна и исплате зарада.

Члан 16.

ЈП послује по тржишним условима, у складу са законом.

Члан 17.

У обављању своје претежне делатности, ЈП своје производе и услуге може испоручивати, односно пружати и корисницима са територије других општина и градова, под условом да се ни на који начин не угрожава стално, континуирано и квалитетно снабдевање крајњих корисника са територије општине.

Испоруку производа и пружање услуга из става 1. овог члана ЈП обавља у складу са посебно закљученим уговорима.

УНУТРАШЊА ОРГАНИЗАЦИЈА ЈП

Члан 18.

Организација рада и пословања ЈП заснива се на рационалној подели рада, послова и радних задатака које обављају поједини радници.

Члан 19.

Унутрашња организација и ситематизација послова и радних задатака у ЈП ближе се утврђује Правилником о унутрашњој организацији и систематизацији радних места.

ИМОВИНА ЈП И НАЧИН РАСПОРЕЂИВАЊА ДОБИТИ

Члан 20.

ЈП са свим својим средствима, правима и обавезама има сва овлашћења у правном промету са трећим лицима.

Основни капитал ЈП износи 60.940,95 динара.

Укупан уписани новчани део основног капитала износи 60.940,95 динара (словима: шездесетхиљададеветсточетрдесетдинара и 95/100).

Укупан уплаћени новчани део основног капитала износи 60.940,95 динара (словима: шездесетхиљададеветсточетрдесетдинара и 95/100).

Основни капитал из става 2. овог члана је удео оснивача, као јединог члана са 100% учешћа у основном капиталу ЈП.

Вредност неновчаног капитала ЈП износи 8.233.430,01 динара (осаммилионадвестотридесеттрихиљадечетристотридесетдинара и 01/100), утврђен на основу извештаја о процени основних средстава.

Располагање стварима у јавној својини

Члан 21.

ЈП има своју имовину којом управља и располаже у складу са законом, овом одлуком и уговором.

Имовину ЈП чине право својине на покретним и непокретним стварима, новчана средства и хартије од вредности и друга имовинска права, која су пренета у својину ЈП у складу са законом, укључујући и право коришћења на стварима у јавној својини.

ЈП за обављање делатности може користити и средства у јавној и другим облицима својине, у складу са законом, овом одлуком и уговором.

Члан 22.

ЈП не може отуђити имовину веће вредности, која је у непосредној функцији обављања делатности, без претходне сагласности оснивача.

Члан 23.

О повећању или смањењу основног капитала JП одлучује Скупштина општине, као оснивач у складу са законом.

Располагање (отуђење и прибављање) стварима у јавној својини ЈП, врши се под условима, на начин и по поступку прописаним законом којим се уређује јавна својина.

Члан 24.

ЈП у обављању својих делатности, стиче и прибавља средства из следећих извора:

* продајом производа и услуга
* из кредита
* из донација и поклона
* из буџета оснивача

из осталих извора у складу са законом.

Члан 25.

Добит ЈП утврђује се и распоређује у складу са законом, другим прописом који уређује расподелу добити и покриће губитка, програмом пословања и годишњим финансијским извештајем ЈП.

Одлуку о расподели добити доноси Надзорни одбор ЈП, уз сагласност Скупштине општине.

ЈП је дужно да део остварене добити уплати у буџет општине, по завршном рачуну за претходну годину.

Висина и рок, односно динамика уплате средстава добити из става 3. овог члана утврђује се Одлуком о буџету општине.

Члан 26.

Одлуку о покрићу губитка доноси Надзорни одбор уз сагласност оснивача.

Надзорни одбор ЈП дужан је да обавести оснивача о губитку ЈП, као и о мерама које намерава да предузме ради покрића губитка и спречавања да се губитак понови, односно увећа.

Члан 27.

Ризик ефеката обављања делатности сноси ЈП.

Ако ЈП није у стању да из сопствених средстава отклони негативне ефекте ризика, оснивач ће предузети одговарајуће мере ради обезбеђења услова за обављање делатности ЈП.

Члан 28.

ЈП мора имати извршену ревизију финансијских извештаја од стране овлашћеног ревизора.

Финансијски извештај са извештајем овлашћеног ревизора ЈП доставља Општинском већу, ради информисања.

САСТАВ, ИЗБОР И ОПОЗИВ ОРГАНА ЈП

Члан 29.

Органи ЈП су:

1) Надзорни одбор

2) Директор.

Члан 30.

Надзорни одбор ЈП има три члана, од којих је један председник.

Председника и чланове Надзорног одбора ЈП, од којих је један члан из реда запослених, именује Скупштина општине, на период од четири године, под условима, на начин и по поступку утврђеним законом, одлуком о оснивању и овим статутом.

Надзорни одбор, директор и извршни директор не могу предлагати представника запослених у Надзорном одбору.

Члана Надзорног одбора из реда запослених предлажу остали запослени непосредним изјашњавањем већином од укупног броја запослених.

Предлог садржи име и презиме кандидата, биографију и сагласност кандидата.

Члан 31.

О питањима из своје надлежности, Надзорни одбор одлучује већином гласова од укупног броја гласова. Надзорни одбор одлучује ако је присутно више од половине чланова.

Члан 32.

На услове за именовање и престанак мандата председника и чланова Надзорног одбора примењују се одредбе закона којим се уређује положај јавних предузећа.

Члан 33.

Надзорни одбор:

1. доноси дугорочни и средњорочни план пословне стратегије и развоја и одговоран је за њихово спровођење;
2. доноси годишњи програм пословања, усклађен са дугорочним и средњорочним планом пословне стратегије и развоја из тачке 1. овог члана;
3. усваја извештај о степену реализације годишњег програма пословања;
4. усваја тромесечни извештај о степену усклађености планираних и реализованих активности;
5. усваја финансијске извештаје;
6. надзире рад директора;
7. доноси статут;
8. доноси одлуку о давању гаранција, авала, јемстава, залога и других средстава обезбеђења који нису из оквира делатности од општег интереса;
9. доноси одлуку о висини цена услуга или производа;
10. доноси одлуку о располагању (прибављању и отуђењу) средствима у јавној својини која су пренета у својину ЈП , која је у непосредној функцији обављања делатности од општег интереса, у складу са законом и овом одлуком;
11. доноси одлуку о задуживању ЈП;
12. одлучује о улагању капитала у већ основана друштва капитала;
13. одлучује о статусним променама уз претходну сагласност Скупштине општине, оснивању других правних субјеката и улагању капитала;
14. доноси одлуку о расподели добити, односно начину покрића губитка;
15. закључује уговор о раду са директором, у складу са законом којим се уређују радни односи
16. врши друге послове у складу са законом и статутом.

Надзорни одбор не може пренети право одлучивања о питањима из своје надлежности на директора или друго лице у ЈП.

Члан 34.

Председник и чланови Надзорног одбора имају право на одговарајућу накнаду за рад у Надзорном одбору.

Критеријуме и мерила за утврђивање накнаде из става 1. овог члана одређује Влада.

Члан 35.

Директора ЈП именује Скупштина општине на период од четири године, а на основу спроведеног јавног конкурса.

Директор ЈП заснива радни однос на одређено време.

Директор је функционер који обавља јавну функцију.

Директор не може имати заменика.

Поступак за именовање и разрешење директора врши се у складу са законом.

Члан 36.

Директор:

1. представља и заступа ЈП;
2. организује и руководи процесом рада;
3. води пословање ЈП;
4. одговара за законитост рада;
5. предлаже дугорочни и средњорочни план пословне стратегије и развоја и одговоран је за њихово спровођење;
6. предлаже годишњи програм пословања и одговоран је за његово спровођење;
7. предлаже финансијске извештаје;
8. извршаве одлуке Надзорног одбора;
9. бира извршног директора;
10. бира представнике ЈП у скупштини друштва капитала чији је једини власник ЈП, по претходно прибављеној сагласности Општинског већа
11. закључује уговор о раду са извршним директором, у складу са законом којим се уређују радни односи;
12. доноси акт о систематизицији;
13. одлучује о појединачним правима, обавезама и одговорностима запослених у складу са законом, колективним уговором и Статутом;
14. доноси план набавки за текућу годину;
15. доноси одлуку о поступцима јавних набавки и набавки на које се не примењује Закон о јавним набавкама;
16. врши друге послове одређене законом, оснивачким актом и статутом ЈП.

На услове за именовање и престанак мандата директора примењују се одредбе закона којим се уређује положај јавних предузећа.

Члан 37.

Директор има право на зараду, а може имати право и на стимулацију.

Влада ће подзаконским актом одредити услове и критеријуме за утврђивање и висину стимулације из става 1. овог члана.

Одлуку о исплати стимулације директора доноси Надзорни одбор, уз претходну сагласност Општинског већа.

Члан 38.

Мандат директора престаје истеком периода на који је именован, оставком и разрешењем.

Поступак за именовање директора покреће се шест месеци пре истека периода на који је именован, односно у року од 30 дана од дана подношења оставке или разрешења.

Оставка се у писаној форми подноси органу надлежном за именовање директора ЈП.

Предлог за разрешење директора подноси Општинско веће, а може га поднети и Надзорни одбор преко Општинског већа.

Предлог за разрешење мора бити образложен, са прецизно наведеним разлозима због којих се предлаже разрешење и доставља се директору који има право да се у року од 20 дана изјасни о разлозима због којих се предлаже разрешење.

Пошто директору пружи прилику да се изјасни о постојању разлога за разрешење и утврди потребне чињенице, Општинско веће предлаже Скупштини доношење одговарајућег решења.

Против решења о разрешењу жалба није допуштена, али се може водити управни спор.

Члан 39.

Уколико у току трајања мандата против директора буде потврђена оптужница, орган надлежан за именовање директора ЈП доноси решење о суспензији.

Суспензија траје док се поступак правоснажно не оконча.

На сва питања о суспензији директора сходно се примењују одредбе о удаљењу са рада прописане законом којим се уређује област рада.

Члан 40.

Скупштина општине може именовати вршиоца дужности директора до именовања директора ЈП по спроведеном јавном конкурсу или у случају суспензије директора.

Период обављања функције вршиоца дужности директора не може бити дужи од једне године.

Исто лице не може бити два пута именовано за вршиоца дужности директора.

Вршилац дужности директора мора испуњавати услове за именовање директора јавног предузећа из члана 25. Закона о јавним предузећима.

Вршилац дужности има сва права, обавезе и овлашћења која има директор ЈП.

Члан 41.

ЈП може имати једног извршног директора.

За извршног директора ЈП бира се лице које испуњава услове из члана 25. став 1. тачка 1, 2, 3, 6, 8 и 9. Закона о јавним предузећима.

Извршни директор не може имати заменика.

Извршни директор мора бити у радном односу у ЈП.

Извршни директор има право на зараду, а може имати право и на стимулацију. Влада ће подзаконским актом одредити услове и критеријуме за утврђивање и висину стимулације. Акт о исплати стимулације извршном директору, на предлог директора, доноси Надзорни одбор уз претходну сагласност Општинског већа.

Извршни директор за свој рад одговара директору и обавља послове у оквиру овлашћења које му је одредио директор, у складу са овом одлуком и Статутом ЈП.

ПОСЛОВНА ТАЈНА

Члан 42.

Пословном тајном сматрају се исправе и подаци утврђени одлуком директора или Надзорног одбора ЈП чије би саопштавање неовлашћеном лицу било противно пословању ЈП и штетило би његовом пословном угледу и интересима.

СТАТУСНЕ ПРОМЕНЕ ЈП

Члан 43.

Одлуке о статусној промени ЈП доноси Надзорни одбор ЈП уз сагласност оснивача.

ЗАШТИТА И УНАПРЕЂЕЊЕ ЖИВОТНЕ СРЕДИНЕ

Члан 44.

ЈП је дужно да у обављању своје делатности обезбеђује потребне услове за заштиту и унапређење животне средине и да спречава узроке и отклања штетне последице које угрожавају природне и радом створене вредности човекове средине.

ОБЕЗБЕЂЕЊЕ ОПШТЕГ ИНТЕРЕСА

Члан 45.

Ради обезбеђивања заштите општег интереса ЈП , Скупштина општине даје сагласност на:

1. статут;
2. давање гаранција, авала, јемстава, залога и других средстава обезбеђења за послове који нису из оквира делатности од општег интереса;
3. тарифу (одлуку о ценама, тарифни систем и др.) осим ако другим законом није предвиђено да ту сагласност даје други државни орган;
4. располагање (прибављање и отуђење) средствима у јавној својини која су пренета у својину ЈП, велике вредности, која су у непосредној функцији обављања делатности од општег интереса, утврђених оснивачким актом;
5. акт о општим условима за испоруку производа и услуга;
6. улагање капитала;
7. статусне промене;
8. акт о процени вредности капитала, као и на програм и одлуку о својинској трансформацији;
9. акт о унутрашњој организацији и систематизацији радних места;
10. друге одлуке, у складу са законом којим се одређује обављање делатности од општег

интереса и оснивачким актом.

ЈАВНОСТ У РАДУ

Члан 46.

ЈП је дужно да на својој интернет страници објави:

1. радне биографије чланова Надзорног одбора, директора и извршних директора;
2. организациону структуру;
3. годишњи програм пословања, као и све његове измене и допуне;
4. тромесечне извештаје о реализацији годишњег програма пословања;
5. годишњи финансијски извештај са мишљењем овлашћеног ревизора;

6)друге информације од значаја за јавност.

Члан 47.

Доступност информација од јавног значаја ЈП врши у складу са одредбама закона који регулише област слободног приступа информацијама од јавног значаја.

ОПШТИ АКТИ ЈП

Члан 48.

Статут је основни општи акт ЈП. Други општи акти морају бити у складу са овим статутом. Овај статут доноси Надзорни одбор ЈП уз сагласност оснивача.

Члан 49.

Општи акти ЈП су акти који садрже норме које се односе на унапред неодређена лица, као што су: појединачни колективни уговор, правилници, одлуке и други општи акти које доноси Надзорни одбор односно директор.

Члан 50.

Појединачни акти које доноси директор ЈП морају бити у складу са одговарајућим општим актима ЈП.

Члан 51.

Општи акти ступају на снагу осмог дана по објављивању на огласној табли ЈП.

Члан 52.

Поступак који важи за доношење статута и других општих аката важи и приликом доношења њихових измена и допуна.

Члан 53.

Општим актима ЈП уређују се питања за која су законом и другим прописима и овим статутом утврђена овлашћења односно обавезе ЈП за њихово уређење.

Члан 54.

Директор мора обезбедити да сви општи акти буду доступни сваком раднику.

ЗАВРШНЕ ОДРЕДБЕ

Члан 55.

Тумачење одредаба овог статута даје Надзорни одбор ЈП.

Члан 56.

Даном ступања на снагу овог статута престаје да важи Статут ЈКСП „Развитак“ Ћићевац („Сл. лист општине Ћићевац“, бр.10/2013).

Члан 57.

Овај статут ступа на снагу осмог дана од дана објављивања на огласној табли ЈП, а примењиваће се од дана давања сагласности од стране оснивача.

НАДЗОРНИ ОДБОР ЈКСП „РАЗВИТАК“ ЋИЋЕВАЦ

Бр. 1186/17 од 21.6.2017. године

ПРЕДСЕДНИК

Мирослав Марковић, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

1. Одлука о оснивању ЈКСП „Развитак“ Ћићевац (ПРЕЧИШЋЕН ТЕКСТ)............................... 1

86. Одлука о преузимању обавеза ЈП „Путеви Ћићевац“............................................................... 10

87. Решење о давању сагласности за потписивање анекса бр. 1 Уговора о изградњи

хидроелектране на територији општине Ћићевац..................................................................... 10

88. Решење о давању сагласности на Програм о допуни Програма пословања ЈП „Путеви Ћићевац“ 11

89. Решење о давању сагласности на Статут ЈКСП „Развитак“ Ћићевац..................................... 11

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

43. Одлука о избору пројеката удружења и невладиних организација у области:

борачко-инвалидска заштита....................................................................................................... 11

44. Одлука о избору пројеката удружења и невладиних организација у области: заштита

животне средине............................................................................................................................ 12

45. Правилник о категоризацији спортских организација.............................................................. 13

46. Правилник о одобравању и финансирању програма којима се задовољавају потребе и

интереси грађана у области спорта у општини Ћићевац.......................................................... 14

**АКТИ**

**ЈАВНИХ ПРЕДУЗЕЋА И УСТАНОВА**

9. Статут ЈКСП „Развитак“ Ћићевац......................................................................................... 29

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТ  ОПШТИНЕ ЋИЋЕВАЦ ЗА 2017. ГОДИНУ  Годишња претплата износи 2.000,00 динара  Наруџбе слати на Општинску управу  УПЛАТУ ВРШИТИ НА РАЧУН 840-742351843-94  ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260